00:00 / 17.02.2011 | eski savollar | 1243\nАссалому алайкум СҲАЙҲ ҲАЗРАТЛАРИ!Бу саволимни 1 ҳафта олдин ҳам ёзгандим лекин жавоб бо'лмади бошқа жойга ёзибман шекилли.мен ҳорижда ишлайман о'збеклардан битта о'зимман,(бу ердагилар ислом динидан эмас).о'збекистондалигимда намоз о'қирдим бу ерга келгач умуман намоз о'қимай қо'йдим,аксига олиб интернетда беҳаё филмларни жуда ко'п ко'радиган бо'лдим,кейин ҳаёлимга аллоҳ ҳақида ёмон фикрлар кела бошлади(аллоҳ о'зи асрасин)қаттиқ қо'рқиб кеттим ва намозга қайтдим,лекин намоз о'қиётганимда яна миямга о'ша со'злар ёпирилиб келадиган бо'лди,бу со'зларни айтишга .........(аллоҳ о'зи кечирсин).бу со'зларни о'зи умуман о'йлашни ҳоҳламиман лекин барибир келиб қолябди,дарҳол тавба қиляпман,вақт о'тиб яна келиб қолябди,бир ҳилги пайт аллоҳ бормикин деган о'й ҳам келиб қолябди,лекин ич ичимдан буни ҳоҳламаябман шайтон ё'лдан урябди,роса тавба қилябман аксига олиб битта о'зимман маслаҳат берадиган кишим ҳам ё'қ бу ерда,жуда ҳам қаттиқ қо'рқиб кетябман,нима қилай?шу о'йлардан тезроқ қутулишни ҳоҳлайман .ширк келтириб қо'йдимми диб қо'рқябман.сайтга янги азо бо'лганман шу ердан битта иккита дуоларни топдим о'шаларни такрорлаябман озгина камайди ёмон о'йлар.илтимос ёрдам беринг аллоҳ сиздан рози бо'лсин,ното'г'ри со'злар ёзган бо'лсам узр!\n- Имом Бухорий «Ал-адаб Ал-муфрад»да васваса ҳақида келтирган ҳадиси шарифларни ўрганайлик.Абу Ҳурайра розияллоҳу анҳудан ривоят қилинади:«Аллоҳнинг Расули! Хаёлимиздан баъзи нарса ўтади. Бироқ қуёш нури тегиб турган ҳамма нарса бизга мулк қилиб берилса ҳам, уни айтишни истамаймиз», дейишди.«Шуни топдингизми?» дедилар. «Ҳа», дейишди. «Ўша равшан иймондир», дедилар». Шарҳ: Васвасага учраган киши уни беркитмоғлиги, бировга айтмаслиги матлубдир. Унинг ҳақида гапириш қабоҳатдир. Васваса ила бошини машғул қилишдан хатолар юзага келади. Бунинг иложи мазкур васвасани тарк қилиб, фойдали иш ила машғул бўлиш керак. Бу ҳадисда келган масала, айниқса, тасаввуфда кенг баён қилинган муҳим масаладир. Шайтон хароба қалбларни эгаллаб олади, шунинг учун уларни васваса қилишнинг кераги бўлмайди. Покланиб, тақвонинг маълум бир даражасига етиб борган, Аллоҳ таолога яқинлашиб қолган қалблар борки, шайтон уларга ҳарчанд осилсин, йўлдан ура олмайди. Бундай қалбларни ҳам шайтон васваса қилишдан умидини узади. Бироқ, покликка, холисликка интилаётган, нафс билан курашаётган қалблар борки, шайтон ана шу қалбларга жидду жаҳд билан осилиб, уларни васваса қилади.Демак, инсоннинг қалбида турли шайтоний васвасалар бўлиб туриши яхшиликнинг аломати экан. Чунки бундай қалб иймонга, ихлосга томон интилаётган бўлар экан. Шунинг учун шайтон талвасага тушиб қолган бўлар экан. Хаёлига келган шайтоний фикрлардан ўзи ҳам қўрқиб кетаётган инсон буни яхшилик аломати деб билиб, янада ўзига бардам бўлиб, тақвони, ибодатни, зикрни лозим тутиши керак экан. Абдуллоҳ розияллоҳу анҳудан ривоят қилинади: «Расулуллоҳ саллоллоҳу алайҳи васалламга васваса ҳақида савол берилди. У зот саллоллоҳу алайҳи васаллам: «У айни иймондир», дедилар. Муслим ривоят қилган.Ушбу ҳадиси шарифнинг маъноси бошқача қилиб айтганмизда «Васваса айни Иймондир» бўлади. Бу қанақаси? Ахир васваса шайтондан, иймон Раҳмондан-ку! Васваса Иймоннинг кушандаси-ку! У қандоқ қилиб, айни иймон бўлиши мукин? Бу гап, олов сувдир, деганга ўхшамайдими? Ушбу ҳадиси шариф билан дастлаб танишган одамда шунга ўхшаш саволлар пайдо бўлиши мумкин. Аммо, каминада бу саволлар пайдо бўлмади. Чунки, ушбу сатрлар ёзилишидан йигирма бир йил олдин ўтган тажриба бу маънони тушунишга ёрдам берди. Умум жаҳон Исломга чақириш куллиясига янги ўқишга келган пайтим эди. Бирдан қалбга васваса тушиб, бўлмағур фикрлар хаёлга келди. Дунё кўзимга тор кўриниб, ҳеч нарса татимайди. Бировга айтишнинг иложи ҳам йўқ. Бу ҳолат бир неча кун давом этди. Сиқилиш, ташвиш юқори чўққисига етди. Ана шундай оғир дамда Ҳаким ат-Термизийнинг араб тилидаги «Муридлар одоби» китоби тушди. Муаллифи Термизий бўлгани учун, ватандошимиз экан, деб китоб дўконидан харид қилувдим. Китобни тўғри келган жойини очиб ўқий бошладим. Васваса ҳақида гап борар эди: «Мурид қалбига васваса тушса, яхшилик аломати, деб билсин. Чунки, шайтон уни йўқлаб қолибди. Одатда шайтон обод бўлаётган қалбларни васваса қилишга уринади. Хароба қалблар шундоқ ҳам унинг мулки ҳисобланади, овора бўлиб уларни васваса қилиб ҳам ўтирмайди. Шайтон обод қалбларни хароба қилиш умидида уларга васваса қилади. Уриниб-уриниб, ниятига эриша олмагач, ташлаб кетади», дейилган эди. Қалбимга ёруғлик инди. Хурсанд бўлиб кетдим. Ориз бўлган нарса васваса эканини тушундим. Унинг нима учун бўлаётганини ҳам англадим. Мана бугун эса, Аллоҳ таолога беадад шукрлар бўлсин, Пайғамбаримиз саллоллоҳу алайҳи васалламнинг васваса ҳақида «У айни иймондир» деб айтган ҳадисларини ҳеч қандай қийинчиликсиз тушуниб турибман.Демак, киши вақтида англаб етиб, Аллоҳ таолодан дарҳол паноҳ сўраса, қалбига тушган васваса унга зарар етказа олмас экан. Бу эса ақийдавий, руҳий-маънавий соғломлик учун ниҳоятда зарурдир.Абу Ҳурайра розияллоҳу анҳудан ривоят қилинади: «Пайғамбар саллоллоҳу алайҳи васаллам:«Шайтон бирингизга келиб «Буни ким яратди? Уни ким яратди?» дейди. Ҳатто «Роббингни ким яратди?» дейди. Қачонки, шунга етганда, у Аллоҳдан паноҳ сўрасин ва бас қилсин», дедилар».Учовлари ривоят қилишган.Бу ҳадиси шариф мўмин кишига васваса зарар қилмаслиги ҳақидаги гапни тасдиқлаш учун келтирилган.Ушбу ҳадиси шарифда инсон хаёлидан кечадиган баъзи васвасалар шайтондан эканлиги баён қилинмоқда. Шу билан бирга, ўша шайтон васвасасини қайтариш йўли ҳам кўрсатилмоқда. Шайтон Одам Ато билан ўзи орасида бўлиб ўтган машҳур можародан бери одам боласига душман. У Қиёмат кунигача одамзотни васваса қилишга қасам ичган. Шунинг учун ҳам, инсон ҳаргиз бу лаънатланган душманини унутмаслиги керак. Гоҳида хаёлига келиб қоладиган васвасали фикрлар, «уни ким яратган, буни ким яратган» каби саволлар бора-бора «Роббингни ким яратган?» каби телба фикрга олиб келиши ҳам турган гап. Шунинг учун мазкур ҳолат юзага келганда дарҳол «Аъузу биллаҳи минашшайтонир рожийм», деб Аллоҳ таолодан паноҳ сўрасин. Мазкур хаёлларни миясидан қувсин! Шу билан иш тугайди. Ҳеч нарса кўрмагандек бўлиб кетади. Акс ҳолда оқибати чатоқ бўлиши мумкин. Ушбу ҳадисдан олинадиган фойдалар:1. Шайтон васвасасининг ҳақлиги.2. «Уни ким яратди, буни ким яратди?» деб бориб «Роббингни ким яратди?» дейишгача бориш ҳам мумкинлиги.3. Бундай ҳолатларда Аллоҳ таолодан паноҳ сўраш лозимлиги.4. Бундай саволларни дарҳол тугатиш лозимлиги.Сиртдан содда кўринган билан бу ҳадисда зикр қилинган масала ўта муҳимдир. Васваса кишилар учун энг нозик ва энг хатарли нарса, у ақийда бобида зарар етказади. У туфайли инсон диндан чиқиб, кофир бўлиши ҳеч гап эмас. Ушбу ҳадисда шундоқ катта муаммонинг ҳал этиш йўли тақдим этилмоқда.\nҚўқонда қолган қарз\nХом балиқни эйиш ҳақида\nМарҳумларни йўқлашда мўътадил меъёр\nИнтернет орқали пул ишлаш\nОладиган пули ҳалолми?


18:54 / 13.07.2017 | solix | 5768\nАссалому алайкум! Гўзал динимизда мўмин инсоннинг юзтубан ётишидан қайтарилган экан, мeн бу ҳолат ҳақида яқинда хабар топдим. Мeнда савол туғилди, юзтубан ётишдан айнан нима учун қайтарилганмиз? Қуръонда кeлганми ёки суннатдами? Инсон юзтубан ётса гунохкор бўладими? Аллоҳ илимларимизни зиёда қилсин! Жавобингиз учун аввалдан раҳмат!\nВа алайкум ассалом! Ибн Тихфа ал-Ғифорийдан ривоят қилинади: «Унга отаси хабар беришича, у суффа асҳобларидан бўлган ва қуйидагиларни айтган: «Кеча охирида масжидда ухлаб ётган эдим, биров олдимга келди. Мен юзтубан ётган эдим. У мени оёғи билан туртиб: «Тур, бу Аллоҳнинг ғазабини келтирадиган ётиш», – деди. Бошимни кўтариб қарасам, тепамда Набий соллаллоҳу алайҳи васаллам турган эканлар». Ҳадисдан маълум бўладики, юзтубан ётиш мўмин-мусулмонлик одобига зид экан. Бундай ётишнинг уйқуга ҳам, саломатликка ҳам зарари борлиги маълум. Аллоҳ таоло хуш кўрмайдиган бундай ётишдан Расулуллоҳ соллаллоҳу алайҳи васаллам ҳам қайтарган эканлар. Абу Умомадан ривоят қилинади: «Расулуллоҳ соллаллоҳу алайҳи васаллам масжидда юзтубан ухлаб ётган бир кишининг олдидан ўтаётиб, уни оёқлари билан туртиб: «Тур, бу – жаҳаннамий ётиш», – дедилар». Бу ҳадис аввалги ҳадиснинг маъносини такрорлаб келган. Бу тарзда ётиш шариатимизда дуруст эмас экан, бунга ўрганиб, одат қилиб қолганлар уни дарҳол тарк қилишлари лозим ва лобуддир. Ибн Можа ривоят қилган ҳадисда Расулуллоҳ соллаллоҳу алайҳи васаллам “Албатта бу дўзах аҳлининг ётишидир” деганлар. Валлоҳу аълам!\nҚарз эвазига нимани олади?\nЎлимдан кейин тадбирлар\nРўза очилиш ҳукмидан бехабар бўлганда\nАср билан шом оралиғида\nҲовузга тушса ғусл адо бўлиши\nНомази намоз булмайдими?\nБошқа динни қабул қилдиришдаги ҳаракат\nЭшон пул сўраса


Унутилган қадрият: Деҳқонни қўмсаб, “мунғайган” томорқа - zarnews.uz\nУнутилган қадрият: Деҳқонни қўмсаб, “мунғайган” томорқа\nРаҳматли қўшнимиз Болта бува урушдан кейин эллигинчи йилларда Дарғом сойнинг нариги томонидан ҳовлиси бузилишга тушганда, қариндошларини қора тортиб, бизнинг қишлоққа кўчиб келганди. Ёши олтмишдан ошган бўлишига қарамай, қўлидан кетмоқ тушмасди. Ҳовлисидаги томорқасини бамисоли жаннат дердингиз. Ёз бўйи олма, анор, анжир, шафтоли, узум, ўрик ғарқ пишиб ётарди, супаси пастида анвойи гуллар муаттар бўй таратиб турарди.\nБолта бува, кампири Қамбар момо қўли очиқ, сахий кишилар эди. Бува кўчада қий-чув ўйнаётган болаларни чақириб, мева-чева билан сийларди. Кампири Қамбар момо қўни-қўшниларникига қуруқ қўл билан чиқмасди.\nБуванинг ўғли Рустам билан боғ оралаб сархил мевалардан тўйиб-тўйиб еганмиз. Мактабдан келганимизда Қамбар момо сопол товоққа зоғора нон тўғраб ивитиб қўйган туршакнинг мазаси ҳануз оғзимдан кетмайди. Орадан йиллар ўтди. Болта Бува ҳам, Қамбар момо ҳам энди бу дунёда йўқ. Мен Тошкентга ўқишга кетдим, кейин армияда хизмат қилдим. Қишлоққа қайтгач, Рустамни йўқлаб кирдим. Қучоқ очиб кутиб олди. Қурилишда прораб экан. Ҳаётидан мамнунлиги юз-кўзидан сезилиб турарди. Дастурхон ёзиб чой келтирди. Томорқасига қараб хаёлга чўмдим. Яшнаб турган ота мерос боғдан уч-тўртта тарвақайлаган қаровсиз дарахт қолган, орасига ҳар хил сабзавот экиладиган ер бегона ўт босиб, қовжираб ётарди. «Эсиз томорқа…». Кўнглимдан ўтнанини сезди, шекилли Рустам ҳижолат чекиб, ўзини оқлаган бўлди:\n- Келининг мактабда ишлайдим. Эрта кетиб, кеч қайтади. Ўзимда бош қашишга вақт йўқ…\nРустам билан гурунглашиб қайтар эканман, яна томорқасига кўз югуртирдим. Назаримда бир пайтлар яшнаган ҳовли Болта бувани қўмсаб, мунғайиб ётгандек туюлди.


Мен касал эдим ва сезмадим: эмланган ковид қандай давом этади\n02 Sentabr 15:45 / Published in COVID-19\nМаълум бўлишича, ковидга қарши эмланган одамлар, асосан, коронавирусни асемптоматик олиб юришади.\nБританиялик шифокорлар эмланган беморларнинг асемптоматик коронавирус инфекциясига чалиниш эҳтимоли қарийб икки баробар кўпроқ ва эмланмаган касалларга қараганда касалхонага ётқизиш эҳтимоли 66% камроқ эканлигини аниқладилар. Олимларнинг хулосалари Lancet Infectious Diseases журналида чоп этилди, деб ёзади “ТАСС”.\n«Бизнинг кузатишларимиз шуни кўрсатадики, COVID-19 нинг асемптоматик шаклларини ривожланиш эҳтимоли эмлашнинг биринчи дозасидан кейин 63% га, иккинчи эмлашдан кейин эса 94% га ошган. Бундан ташқари, эмланган беморлар эмланмаганларга қараганда касалхонага ётқизилиш эҳтимоли 70% га кам бўлган”, деб ёзади тадқиқотчилар.\nГлобал пандемиянинг бир ярим йилида коронавирус геномида кўп сонли кичик мутациялар пайдо бўлди. РНК таркибидаги бу «хатолар» нинг баъзилари SARS-CoV-2 инфекциясини сезиларли даражада оширди, бу уларнинг ташувчиларининг бутун сайёра бўйлаб тез тарқалишига имкон берди.\nУларнинг ташқи кўриниши яқин келажакда соғайиб кетган одамларнинг вактсиналари ва антикорлари таъсирига чидамли вируснинг янги турлари пайдо бўлиши мумкин деган қўрқувни келтириб чиқарди. Худди шундай фикрларга асосланиб, London Kings College коллежининг катта илмий ходими Клер Стивc бошчилигидаги инглиз шифокорлари аҳолини оммавий эмлаш коронавирус инфекцияси жараёнига қандай таъсир қилгани ҳақида биринчи маълумотни олишди.\nУшбу тадқиқотда 1,2 миллиондан ортиқ британияликлар иштирок этишди, улар ўз телефонларига махсус дастур ўрнатишга рози бўлишди, улар ёрдамида олимларга CОВИД-19 га қарши ваксина олган-олмаганликлари ва кейинчалик коронавирус билан касалланганликлари ҳақида хабар беришди. Ўтган йилнинг декабридан жорий йилнинг июл ойининг бошигача бўлган вақт оралиғида, тадқиқотнинг 970 мингга яқин иштирокчиси эмлашларнинг тўлиқ курсини олди.\nБу Стив ва унинг ҳамкасбларига Британияда қўлланиладиган учта вакцина, жумладан, Pfizer, Moderna ва AstraZeneca инфекциялари тезлигига, шунингдек, инфектсиянинг кўринадиган белгилари ва беморларнинг мамлакатга кирганидан кейин касалхонага ётқизилишига қандай таъсир қилишини баҳолашга имкон берди.\nМаълум бўлишича, британияликларнинг жуда кам қисми эмлашдан кейин коронавирус билан касалланган — уларнинг бир қисми эмлашнинг 0,5% ини ва эмлашнинг тўлиқ курсини олганлар орасида 0,2% ни ташкил қилган. Бундан ташқари, олимлар COVID-19 нинг очиқ шакллари ва инфекциянинг узоқ муддатли аломатлари эҳтимоли кескин камайганлигини қайд этишди.\nТадқиқотчилар ёзишича, бу иккала ставка ҳам эмланган британияликлар орасида ҳали эмланмаган одамларга қараганда 1,5-2 баравар паст бўлган. Худди шундай, беморлар эмлашнинг икки дозаси билан касалхонага ётқизилиш эҳтимоли тахминан 70% камроқ эди. Бу тендентсиялар, айниқса, ёши катталар ва турли сурункали касалликларни ташувчилар орасида яққол намоён бўлди.\nБуларнинг барчаси, олимларнинг фикрига кўра, эмлаш нафақат COVID-19 билан касалланиш эҳтимолини камайтиради, балки касалликнинг, шу жумладан, заиф гуруҳлар орасида ҳам кечишини осонлаштиради. Бу соғлиқни сақлаш органларига юкни сезиларли даражада камайтиради, дея хулоса қилди Стивc ва унинг ҳамкасблари.\nTagged under: асемптоматик, ВАКЦИНА, КОВИД, КОРОНАВИРУС, эмланган


Буни қаранг-а! Тошкентда яна бир виртуал қабулхона очилди! Бу ерда ҳам муаммолар ҳал этилади! – Mazmun.Uz\nБуни қаранг-а! Тошкентда яна бир виртуал қабулхона очилди! Бу ерда ҳам муаммолар ҳал этилади!\nТошкент Ахборот технологиялари университети ректори талаба ва ўқитувчилар саволларига шахсан жавоб беришга таёр, деб хабар қилмоқда nuz.uz сайти.\nProtoday.uzда езилишича ТАТУ раҳбари виртуал қабулхонаси ноябр бошида ўз фаолиятини бошлаган эди. Тўлқин Тешабоев виртуал мурожаатларни new.tuit.uz/appeals манзилда қабул қилишни бошлаган. Шунингдек сайтда қилинган мурожаатлар муддати, ва амалга оширилиш қайси босқичда эканлигини ҳам кузатиш мумкин.\nШуни айтиб шўтиш керакки, Тўлқин Тешабоев Ўзбекистон ректорлари орасида биринчи бўлиб виртуал қабулхона очди. Бир неча кунд олдин Хусусийлаштириш ва монополиядан чиқариш Давлат қўмитаси раиси Даврон Ҳидоятов ҳам ўз интернет қабулхонасини очган эди.\nЎзбекистондан реал натижа кўрсатаётган виртуал қабулхона дастлаб Шавкат Мирзиёев томонидан ишга туширилган эди. Бугунги кунда Ўзбекистон президенти вазифасини бажарувчи Шавкат Мирзиёевнинг қабулхонасига 70 мингдан ортиқ мурожаатномалар келиб тушди ва уларнинг аксарияи ўз ечимини топди.\nВперед Шавкат Мирзиёевдан қишлоқлар учун янги ташаббус: 4 минг километр, 3 миллион 200 минг аҳоли ва 84 фоиз кўрсаткич\nНазад Футбол майдонида ўлдирилган 6 ҳакам


Давлат тили тўғрисидаги қонунга қатъий амал қилиниши учун яна нималар керак? Муштарийдан таклиф\n11:40 / 01.07.2018\nМен «Kun.uz» сайтида бериб борилаётган янгиликлар, хабар ва мақолаларни доимий равишда кузатиб бораман. Аввал ҳам бир марта сайтга мурожаат қилганман. Сўзлардаги хатоликлар аниқланганда, хатони кўрсатувчи тугмалар ишламаётгани тўғрисида. Бу иккинчи мурожаатимдир.\nМаълумки, Ўзбекистонда «Давлат тили тўғрисида»ги Қонун қабул қилинган ва мазкур қонун ҳозирги кунда қонуний кучга эга.\nЭнди савол туғилади: Ишламайдиган ёки деярли ҳеч ким амал қилмайдиган ва ушбу қонунни бузганлик учун жавобгарликка тортилиш белгиланган бўлса-да, ҳеч ким жавобгар бўлмайдиган Қонуннинг кераги бормикан?!\nМени анчадан буён қизиқтираётган мавзу бу — ўзбек тили муаммоси. Бизга маълумки, ҳозирги вақтда деярли барча вилоятларда давлат муассасалари, корхона ва ташкилотларида иш юритиш ўзбек тилида амалга оширилади. Мен бу ҳолатни вилоятлардан бирида тўрт йил мобайнида ишлаб, гувоҳи бўлдим. Лекин Тошкент шаҳрида бунинг тескариси. Бирор-бир давлат ташкилотига ишингиз тушадиган бўлса — ўзбек тилида мурожаат қилсангиз ҳам сизга рус тилида жавоб қайтаришади.\nЁки жуда кўп ҳолатларда давлат идоралари сўровларни рус тилида беради. Қонун ҳужжатлари лойиҳалари ҳам рус тилида. Бу билан миллатчилик қилмоқчи ёки рус тилини билмаслик керак, деган фикрни илгари сураётганим йўқ. Инсон қанчалик кўп тилни билса, ўзига шунчалик яхши бўлади.\nГап шундаки, вилоятларда истиқомат қилувчи фуқаролар томонидан қонун ҳужжатлари лойиҳалари бўйича бериладиган таклифлар жуда ҳам кўп. Лекин улар рус тилини билмагани ёки яхши билмагани туфайли ўзларининг таклифларини бера олмайдилар ёки рус тилида бўлган лойиҳани ҳаттоки ўқиб ҳам чиқмайдилар.\n«Kun.uz» сайтида ўзбек тили мақоми, унинг жамиятдаги роли ҳақида бир неча бор мақолалар нашр қилинган ҳамда сайт ушбу мавзуга бефарқ эмаслигини кўрсатиб келмоқда. Лекин мазкур мавзу бир неча бор муҳокама қилинса-да, бирор-бир ўзгариш кузатилмаяпти.\nМавзу ўзбек тили ҳақида борар экан, биз ўз тилимизни ҳурмат қилмасак ва ҳимоя қилмасак, жар ёқасига келаётган тилимиз тез орада жарга қулайди. Кейин ортга йўл йўқ. Бу ҳолатдан чиқишнинг ягона йўли — кескин чора кўришдир. Тўғри, қуйида кўрсатиб ўтаётган ҳолатларим кўпчиликка умуман ёқмаслиги мумкин. Лекин ушбу иш уддаланса, келажак авлод биздан фақат ва фақат миннатдор бўлади. Зеро, Ўзбекистонимизда яшаётган ҳар бир фуқаро ўзининг ўзбекистонлик эканлигидан фахрланиши ва ўз давлатининг тилини билиши лозим.\nБошқа тилларни, жумладан рус, тожик, туркман, қозоқ, инглиз, япон ва бошқа тилларни билиш эмас, фуқароларнинг ютуғи сифатида қаралиши керак (Ҳозирда Тошкент шаҳрида рус тилини билмаслик эса камчилик сифатида қаралади ва бирор жойга ишга киришга, давлат ташкилотларига ҳам, жуда катта тўсиқ ҳисобланади).\nМенда бир таклиф бор. Агар «Kun.uz» сайти ушбу мавзуга оид мақолалари ва ёрдами бўлса, «Менинг фикрим» порталига тил тўғрисида қонун ҳужжатларига ўзгартириш киритиш ёки янги таҳрирда қабул қилиш бўйича таклиф киритсак. Лойиҳа қисқача равишда қуйидагиларни ўз ичига олса:\n1. Ўзбекистон Республикаси давлат тили — ўзбек тилидир.\n2. Ўзбекистон Республикасида барча норматив ҳуқуқий ҳужжатлар лойиҳалари ўзбек тилида муҳокама қилинади ва ўзбек тилида қабул қилинади (имзоланади). (Тил тўғрисидаги Қонуннинг 8-моддаси).\nУшбу қоидани шарт сифатида белгилаш лозим. Бунда заруриятга қараб қонун ҳужжатларининг бошқа тилдаги таржима нусхаси ҳам эълон қилиниши мумкин. Лекин ушбу қонун талабининг қонунчилар томонидан бузилишини кечириб бўлмас ҳол сифатида баҳолаш зарур.\n3. Барча давлат идораларида (ташкилотлар, корхоналар, муассасалар) иш фақат ўзбек тилида юритилади. Зарурат бўлган ҳолларда (масалан, бошқа давлатлар ёки уларнинг идоралари) ёзишмалар бошқа тилларда амалга оширилиши мумкин, бунда ушбу ёзишмаларнинг ўзбек тилидаги таржима нусхаси илова қилинади ва сақланади (Қонуннинг 9-моддаси талабларига риоя этилишини таъминлаш). Ҳозирда бирорта уй-жой ширкатига борсангиз, ўзбек тилида гаплашсангиз, бирон-бир ишингиз битмайди. Зўр-а?!\n4. Давлат идоралари томонидан бериладиган барча расмий ҳужжатлар (маълумотномалар, изоҳлар ва ҳоказо) фақат ўзбек тилида берилади.\nЗарурат бўлганда ҳамда имкониятлар мавжуд бўлса ўзбек тилида берилаётган расмий ҳужжатлар бошқа тилда ҳам тақдим этилиши мумкин. Бунда барча ҳужжатлар аввал ўзбек тилида берилиши шартлиги, талабга кўра унинг бошқа тилдаги таржимаси берилиши мумкинлиги кўрсатилиши зарур.\n5. Барча нотариал ҳаракатлар (шартномалар) ўзбек тилида тузилиши шарт. Агар нотариал ҳаракат тарафлари бошқа тилда шартнома тузишни талаб қилишса, бунда нотариал ҳаракат таржимон иштирокида ўзбек тилида амалга оширилиши ҳамда талабга кўра бошқа тилдаги таржимаси берилиши мумкинлиги белгилаб қўйилиши лозим (Қонуннинг 12-моддаси).\n6. Барча суд ишларини юритиш ўзбек тилида амалга оширилиши шарт (Қонуннинг 11-моддаси). Бундай қоида судларга берилаётган даъво аризаларига ҳам тааллуқли бўлиши лозим. Яъни, даъвогар судга ариза билан мурожаат қилганда, ариза ўзбек тилида ёзилган бўлиши шарт. Даъво аризаларга илова қилинаётган ҳужжатлар бошқа тилда тузилган бўлса, уларнинг ўзбек тилига қилинган таржима нусхаси илова қилиниши шартлигини белгилаш. Бунда, агар ишни бошқа тилда кўриш ҳақида жавобгарнинг (иккинчи тараф) ёзма розилиги бўлса ҳамда ишни кўрувчи суд танлаётган тилни мукаммал билсагина, ишни бошқа тилда кўриши мумкинлиги тўғрисида қонун ҳужжатларига ўзгартириш киритиш керак. Иш бошқа тилда юритилган ҳолатда ҳам қарор ўзбек тилида қабул қилиниши ҳамда тарафларга иш кўрилган тилдаги нусхаси берилиши мумкинлиги белгиланиши шарт.\nҚонунчилик мувофиқ давлат тили қоидаларига риоя қилинмасдан берилган аризалар қайтарилиши ёки кўрмасдан қолдирилишини белгилаш лозим.\nШунингдек, таржимон харажатлари бошқа тилда суд ишини ўтказишни талаб қилган шахс зиммасига юклатилишини назарда тутиш лозим.\n7. Суд қарорлари бўйича бериладиган ижро варақалари ҳам ўзбек тилида чиқарилиши шарт. Тарафларнинг илтимоси билан бошқа тилдаги таржима нусхаси берилиши мумкинлиги белгиланиши лозим.\n8. Мақсад бошқа тилда сўзлашувчи фуқароларнинг ҳуқуқларини поймол қилиш эмас. Шу сабабли, фуқароларнинг мурожаатлари тўғрисидаги қонун талаблари бўйича ҳар бир шахс хоҳлаган тилда ариза, шикоят, таклиф ёки бошқа турдаги мурожаат қилишга ҳақлидир. Бундан бошқа тилда берилган мурожаат давлат идоралари томонидан кўриб чиқилиши шартлиги, мурожаатни кўриб чиққан орган ички имконияти мавжуд бўлса, мурожаат қилинган тилда жавоб берилиши лозимлиги кўрсатилиши керак.\nЛекин мазкур ҳолатда ҳам бошқа тилда берилган мурожаат кўриш учун қабул қилган давлат идораси мурожаатни кўришдан олдин ўзбек тилидаги таржима нусхасини олиши (ёки ўзи қилиши-ёзма), мурожаатни кўриб чиқиш натижаси бўйича бошқа тилда жавоб берилган бўлса, жавоб хатининг ўзбек тилидаги нусхаси ҳам бўлиши шартлиги белгиланиши лозим.\n9. Бу қанчалик муҳим билмайман-у, лекин ОАВ, жумладан, телевидениеда тилдан фойдаланиш қоидаларига риоя этилишини қаттиқ назорат қилиш ёки бундай қоидани бузганлик учун катта миқдорда жарима белгилаш. Маълумки, ҳозирги айрим «замонавий» кимсалар ўзбек тилида гапираётиб, жуда кўп рус ва инглиз тилларидаги сўзларни қўшиб ишлатишади. Бу ҳолат энди ўсиб келаётган ёшларга қандай таъсир кўрсатиши маълум.\nБу ерда қўйиладиган талаб, кўрсатув ўзбек тилида бўлса, демак фақат ўзбек тилида олиб борилиши шарт. Бошқа тилда ишлатилган сўзлар ёки интервьюлар ўзбек тилида таржима қилиниши лозим.\nРус тилида берилаётган кўрсатув эса фақат рус тилида, қозоқ, қорақалпоқ, инглиз ёки бошқа тилларда берилаётган кўрсатувларда ҳам фақат ўша тилдаги сўзлардан фойдаланиш тўғрисида талаб жорий этиш.\n10. Рекламалар, кўчалардаги офис, идора ёки бошқа субъектлар номларини ўзбек тилида ёзиб қўйиш шартлигини белгилаш. Бунда жой номларини бошқа тилда ҳам ёзилиши мумкин. Лекин ўзбек тилида ҳам бошқа тилдагидан кичик бўлмаган катталик ва ҳажмда ёзилиши шартлигини белгилаш.\nМенинг фикрим қисқача мана шулардан иборат. Сизлардан илтимосим, ушбу турдаги қонун қабул қилиниши тўғрисида «Менинг фикрим» порталига таклиф киритилса. Ёки агар ушбу таклифларни ўрганиб чиқиб, қўшимчалар бўлса, менга маълум қилсаларингиз ва лозим деб билган маслаҳатларингизни аямасангиз, мен ўзим ҳам киритардим. Бунда ҳам менга сизларнинг ёрдаминглар жуда ҳам керак бўлади. Чунки бу тўғрисидаги қонунчилик ташаббуси билан чиқилганлигини халқимизга етказиш учун менинг имкониятим етарли эмас. Шунингдек, ушбу мавзуни журналистика ҳамда оддий тил билан мақола орқали халққа етказиш ҳам маълум бир тажриба ҳамда малакани талаб қилади.\nСенат ялпи мажлисида 5та қонун кўриб чиқилмоқда\n«Чўринди» маҳалласи, «Чивинтепа» қишлоғи, «Сирли табассум» кўчаси. Бош вазир бўлар-бўлмас номлар қўйилишини танқид қилди


ЕРЛЕР ҲӘМ ҲАЯЛЛАР ҲАҚҚЫНДА ӘПСАНА » Jarqinkeleshek Gazetasi web sayti\nJARQIN KELESHEK GAZETASI » Жамийет » ЕРЛЕР ҲӘМ ҲАЯЛЛАР ҲАҚҚЫНДА ӘПСАНА\nӘййем заманларда Марста тек еркеклер жасаған екен. Ерлер мийнеткеш, туўры сөзли ҳәм әдил болыпты. Олар күни бойы жумыс пенен бәнт, ал кешқурынлары өзлериниң үңгирлерине барып қуўысады. Гейде әдеттен тыс жағдай да болып турады: араларындағы биреўи өзин жаман сезеди де, үңгиринен көп күнлерге шекем шықпай жатып алады. Оның жатақ жерине кирип, ҳал-жағдайын сорастырыў ҳеш кимниң де ойына келмейди. Өйткени, олар биледи, ўақыт өтип, ҳәммеси де орны-орнына түседи. Сонда ол тәўир болып, үңгиринен шығып, үйреншикли иси менен айланыса баслайды. Еркеклер усылайынша Марс планетасында жасапты ҳәм бул турмыс тәризи оларға унамайтуғын еди.\nМарстан миллионлаған километр арыда «Венера» деп аталатуғын планета бар екен ҳәм оны ҳаяллар жайлап, тыныш-татыў өмир сүрипти. Кешқурынлары бир жерге топланысып отырып алып, нама салып, өзлериниң венериан тилинде қосықлар айтыпты. Бәрҳа аўырмай-сырқамай жүриў қайда ишиндеги биреў өзин жаман сезе баслайды. Сонда басқалары оның аўҳалынан хабар алыўға келип, бирге отырысып, сәўбетлесип, қосықлар айтысады екен. Буннан соң наўқас өзин жеңил сезе баслайды. Ҳаяллар усылайынша Венера планетасында жасапты ҳәм бул турмыс тәризи оларға унамайтуғын еди.\nКүнлердиң биринде Марстағы цивилизация сондай жоқары дәрежеге көтерилипти, еркеклер «Зымыран» деп аталған космослық корабльди соғыпты. Еркеклердиң бир сыпырасы усы корабльде космосқа атланыпты. Арадан санаўлы саат өткен соң зымырап ушып баратырған корабльде отырғанлардың көзине көп жулдызлардың ишинен биреўи жүдә ысық көринипти. «Зымыран» орасан үлкен тезликте киятырғанлықтан, бул жулдыз дәслеп - даққа, кейин- шарикке, ақыр-соңында - планетаға айланыпты.\nБул - Венера планетасы еди. Еркеклерге бул планетаны жайлап кеткен ҳаяллар жүдә унап қалыпты. Мүнәсибет жасаўға урынып көрипти. Дәслебинде, ҳаяллар тиксинип, ҳүрейленип, сезикленип қарсы алыпты. Өйткени, еркеклер оларға жағыңқырамапты: қопаллаў ма, қалай-қалай?... Арадан ет писиримдей ўақыт өтипти ҳәм аўҳал жай-жайына түсе баслапты.\nБул еки цивилизацияның бир-биринен үйренетуғын нәрселери көп екенлиги белгили болды. Бул планета өз-ара байланыс жасасып, еркеклердиң бир бөлеги Венераға, ал, ҳаяллардың бир бөлеги Марсқа қарай ушыпты. Еркеклер Венера планетасында үңгирлерге жайласыпты. Өзин жаман сезгенлери инине барып тығылатуғын, оқшаўланатуғын болыпты. Өлимисең, тиримисең, ҳеш ким хабар алмайды. Бул әдетлери ҳаялларға әжептәўир, ерси болып көринипти. Бирақ, еркеклердиң басқа планетадан екенлигин, ол жердиң үрп-әдетлери, заңлары басқаша екенлигин есапқа алыпты да, оларды ҳүрмет етипти.\nМарстағы еркеклерге ҳаяллар турмыс тәризиниң гейпара қылықлары түсиниксиз, ерси ҳәм надурыс болып көринетуғын еди. Бирақ, өзлериниң ҳәм олардың басқа-басқа планеталардан, ҳәр бир планетаның өз заңлары бар екенлигин, түсинбесе де, бәрибир қабыллаўы керек екенлигин аңлапты. Усылайынша әсте-ақырын олар тыныш-татыў ҳәм жақсы жасай баслапты.\nБир күнлери Венерада үлкен космосльлық корабль исленип, космосқа атланыўға қарар қабыл етипти. Бул «Зымыран-ғ»ниң ишине еркеклер ҳәм ҳаяллар орналасыпты. Космослық корабль Венерадан көтерилипти, ашық космоста олар адасып кетипти. !деўир күнлер әўере-сарсаң болып, ақырында бурын билмейтуғын бир планетаға тап болыпты, соған қоныпты.\nБул - ҳақыйқатында да жәннет мәкан еди. Суўық Марс ҳәм ыссы Венера оның қасында бир түрли еди. Бул жерде жап-жасыл шөплер, көгилдир аспан, таң әжайып океан... Көллеринде балықлар шапырлаған, ҳайўанатлар топырласқан. Олар бундай кәраматтың бул дүньяда бар екенлигин сирә ойына да келтирмеген екен. Планета оларға жүдә унап қалыпты ҳәм усы жерде биротала қалып кетиўге қарар етипти. Арадан бирнеше айлар өткен соң Марстағы барлық еркеклер, Венерадағы барлық ҳаяллар усы жерге көшип келипти. Бул планетаға «Жер» деп ат қойыпты.\nКөп жыллар даўамында олар Жерде бахытлы, парахат жасапты. Жыллар өтипти, әўладлар изинен әўладлар дөрепти. Өзлериниң еки түрли планетадан екенлигин, үрп-әдетлери, қәсийетлери ҳәм заңлары улыўмаластырып есапқа алыўлар, оларды ҳүрмет етиў ҳәм қабыллаўлар «баяғының таяғында қалыпты». Енди ерлер - ҳаялларды, ал ҳаяллар өз гезегинде ерлерди айтқанына көндирмекши болыпты. Соның ушын да, айтыслар, бақырыслар, даў-жәнжеллер болып турыпты. Нәтийжеде бул дүньяны гармония ҳәм парахатшылық тәрк етипти. Урыслар басланыпты, мәкан жайлары от ишинде қалыпты. Тәртипсизликлер ҳәм ўайрангершиликтиң дәўири басланыпты.\nБул аўҳал елеге шекем даўам етпекте. Егер де бизлер еки түрли планетаның адамлары екенлигимизди, ҳәр бири тәбияты бойынша өз нызамы бойынша жасап атырғанын билгенимизде...\n(Еркеклер Марстан, ҳаяллар Венерадан» шығармасынан)шаблоны для dleскачать фильмы\n«ҚОСТЕРЕК» ҳаққында, яғный, қаҳар ...\nШымбай районындағы «Кеңес» АПЖ аймағындағы «Аралбай» аўылын суўландырып\nӘпсана ҮШ АҚЫЛ\nБурынғы өткен заманда, қус жолы галактикасы таманда Қуяш атлы


Пойтахтимизда янги «Ice City» мажмуасининг очилиш маросими бўлиб ўтди. Унда Тошкент шаҳри ҳокими Жаҳонгир Ортиқхўжаев, лойиҳа таъсисчилари ва бошқа фахрий меҳмонлар иштирок этишди. Бу ҳақда МОҚ матбуот маркази хабар берди.\nЖами 16 000 кв.м майдонда қад ростлаган ушбу «шаҳарча»да қор ўйнаш, сноубордда учиш ва хоккей ўйнаш мумкин. Муз саройида мухлислар учун алоҳида трибуна ҳам ташкил этилган. Ҳудудда +18 даража илиқлик ушлаб турилади.\nЯнги муз майдони замонавий ўзбек хоккейи тарихидаги яна бир муҳим воқеликка мезбонлик қилди. Рамзий тугмани босиш орқали хоккей бўйича 2019 йилги Ўзбекистон чемпионатига қанча вақт қолганини кўрсатувчи тескари ҳисоб бошланди. Ушбу тадбирда МОҚ вице-президенти Аҳмаджон Раҳимов, Ўзбекистон хоккей федерацияси бош котиби Шукрулло Маҳмудов ва спорт федерациялари вакиллари қатнашишди. Шундан сўнг музда ёш хоккейчилар иштирокида кўргазмали чиқиш намойиш этилди. Кейин эса «Бинокор» ва «Тошкент», шунингдек, «Ҳумо» ва «Семурғ» жамоалари ўртасидаги учрашув бўлиб ўтди.\n8 февраль куни «Ice City» мажмуасида старт оладиган мусобақа ҳақида хоккей федерациясининг Ўзбекистон чемпионатини ташкил этиш департаменти директори Владимир Сторонкин гапириб берди.\nЧемпионат давомида 24 та учрашув бўлиб ўтади. Баҳслар 17 март куни ниҳоясига етади. 20 мартдан бошлаб эса плей-офф учрашувлари бошланади. Унда жамоалар учта ғалабагача кураш олиб борадилар. Шуни қайд этиш лозимки, ушбу муз аренаси айни пайтда мамлакатимизда барча халқаро стандартларга жавоб берадиган (дарвоза, ўлчамлар, ёритиш тизими ва кийим алмаштириш хонаси) биринчи ва ягона мажмуа ҳисобланади», – деди мутахассис.


Мен ҳар куни бомдод намозини уйда ўқийман. Кундузи тирикчилик сабабли кўпинча пешин, аср ва шом намозларини ўқий олмайман. Хуфтон намозидан кейин ушбу намозларни қазо қилиб ўқисам бўладими? Бунинг зарари йўқми? - Hidoyat.uz\nАсосий саҳифа FAQ Мен ҳар куни бомдод намозини уйда ўқийман. Кундузи тирикчилик сабабли кўпинча пешин, аср ва шом намозларини ўқий олмайман. Хуфтон намозидан кейин ушбу намозларни қазо қилиб ўқисам бўладими? Бунинг зарари йўқми?\nЧоп этилди Mart 18, 2019 Мен ҳар куни бомдод намозини уйда ўқийман. Кундузи тирикчилик сабабли кўпинча пешин, аср ва шом намозларини ўқий олмайман. Хуфтон намозидан кейин ушбу намозларни қазо қилиб ўқисам бўладими? Бунинг зарари йўқми?da fikr bildirishni o'chirish


Африка яна уруш ёқасида? 1-қисм\n02 Fevral 19:16 / Published in НОВОСТИ\nАфрикада яна бир уруш бошланиши мумкин. 1-қисм\nБаъзи сиёсий таҳлилчиларга кўра, Ғарбий Саҳро қуролли тўқнашув ёқасида. 1970-йиллардан бери Марокашдан ажралиб чиқишни талаб қилиб келаётган давлат, бу ерда ўттиз йилдан бери амал қилиб келаётган сулҳ режимини бузишга тайёр.\nБироқ, 2020 йил охирида у тўсатдан тугади — қўзғолончилар бўш ваъдалардан чарчашди ва марказий ҳокимият ерларни ўзлаштиришга уринишларидан воз кечмади. Минтақадаги урушнинг олдини олиш мумкин деган умидлар АҚШнинг можарога аралашиши билан аслида барбод бўлди: Американинг аллақачон собиқ президенти Доналд Трамп баҳсли ҳудуднинг Исроил билан дўстлиги учун баҳсли ҳудуднинг Марокашга боғлиқлигини тан олишга қарор қилди. Вашингтоннинг бир қарори бир зумда яна икки ўт орасида қолган тинч аҳолининг ҳаётини ўзгартирди. Сахарадаги Дахла шаҳри, эҳтимол, бу сўнгги тинч ҳаёт оролидир. Маҳаллий аҳоли ҳар куни урушнинг қалин қисмида бўлиш хавфини туғдиради, аммо улар ишлашда давом этишади, кафеларда ўтиришади ва дўконларга боришади. Улар қандай яшайдилар ва минтақани нима кутмоқда.\nМустамлака сифатида замонавий Ғарбий Саҳронинг ҳудуди Испанияга тегишли эди. 1975 йилда Мадрид бу эрдан воз кечиб, уни Марокаш ва Мавритания ўртасида тақсимлаган — бу БМТнинг собиқ мустамлакаларнинг ўз тақдирини ўзи белгилаш ҳуқуқига оид қарорига зид. Кейин Қўшма Штатлар ҳам аралашди: улар куч Ғарбий Сахаранинг мустақиллиги учун фаол кураш олиб борган Фронт Полисариясига ўтиб кетишидан қўрқишди.\nБунга жавобан исёнчилар баҳсли ҳудудда Саҳара Араб Демократик Республикасини (САДР) эълон қилдилар ва Мавритания билан Марокашга қарши уруш бошладилар. Кейин уларни Жазоир, Куба ва Ливия қўллаб-қувватлади. Натижада, Мавритания қуруқликка бўлган даъволаридан воз кечди ва Марокашда улар курашни давом эттирдилар — АҚШ ва Франциянинг ёрдамисиз. Полисариядаги узоқ муддатли уруш ҳеч нарса билан тугамади: 1991 йилда улар сулҳ тўғрисида келишиб олишлари керак эди. Марокаш Ғарбий Саҳро ҳудудининг 80%ни эгаллаб олди, қолган 20% — аксарияти чўл — исёнчилар қўлига ўтди.\nШуни таъкидлаш керакки, энди САДР қисман тан олинган давлатдир. Уни БМТнинг 84 аъзоси мустақил деб билади. Республика Африка Иттифоқининг аъзоси ва унинг президенти Полисарио бош котиби. 2016 йилдан бери бу Браҳим Гали.\nTagged under: АМЕРИКА, АФРИКА, ВАШИНГТОН, ЖАР, САХАРА, УРУШ\n100 минг доза Pfizer вакциналари Ўзбекистонга етиб келади\nФарғона вилояти: ҳалокатли йул-транспорт ҳодисаси юз берди\nНега эпидемия пайтида ниқоб кийиш керак


Moderna ўз вакцинаси нархини маълум қилди — Sof.uz\nЖАҲОН 64,479,211 44,674,458 1,492,327\nЎЗБЕКИСТОН 73,335 70,534 611\nModerna ўз вакцинаси нархини маълум қилди\n22.11 11:27 499 Жаҳон\nАҚШнинг Moderna фармацевтик компанияси раҳбари Стефан Бансель Welt am Sonntag нашрига берган интервьюсида ўз вакцинаси нархини маълум қилди. Банселнинг таъкидлашича, компания харидор давлатлардан бир доза вакцина учун 25 доллардан 37 долларгача сўрайди.\nModerna раҳбарининг таъкидлашича, компания Европа иттифоқига вакцина етказиш бўйича келишув тузишга яқин турибди.\n“Оғир беморларда коронавирусни даволаш соғлиқни сақлаш тизимига қанча пулга тушишини ҳисобга олсак, бу адолатли нархдир”, деб айтган Бансель.\nВакцина нархи буюртма ҳажмига кўра ўзгаради. Банселнинг таъкидлашича, компания йил охиригача 20 млн доза вакцина ишлаб чиқармоқчи ва ундан кичик ҳажмини Европага тақдим қилади.\n“Ҳозирча ҳеч қандай ҳужжат имзоланмаган, бироқ биз бундай келишувнинг Еврокомиссия билан тузилишига яқин турибмиз. Биз Европани вакцина билан таъминламоқчимиз ва бу борада сермаҳсул музокаралар олиб бормоқдамиз”, деб таъкидлаб ўтган Бансель. Унинг айтишича, Брюссель билан музокаралар якунланиш арафасида ва масала бир неча кун ичида ҳал бўлади.\n16 ноябрда Moderna коронавирусга қарши ишлаб чиққан вакцинаси 30 минг киши иштирокида синовларнинг 3-босқичидан ўтгани ва 94,5 фоизлик самарадорлик кўрсатганини маълум қилган.\n1.12 18:24 1919\n1.12 11:00 1509\n1.12 18:20 1004\n1.12 12:14 952\n30.11 13:14 790\nЯпонияда октябр ойида ўз жонига қасд қилганлар сони 2020 йилда мамлакатда коронавирусдан вафот этганлар сонидан ҳам ошиб кетди\nБугун, 19:37 186 Жаҳон\nПутин КХШТ мамлакатларини Пашинянни қўллаб-қувватлашга чақирди\nБугун, 18:59 259 Жаҳон\nХТВ: Ички аудитда 70 млрд сўмлик ўғрилик ва ўзлаштириш ҳолатлари аниқланди\nБугун, 18:24 191 Ўзбекистон\nБугун, 17:23 394 Жаҳон\nФарғонадаги жанжалли ўйиндан кейин 5 киши 15 суткага қамалди, 6 кишига жиноят иши очилди\nБугун, 17:08 248 Спорт\nЎзбекистонда ОИВ билан касалланган 43,5 мингдан ортиқ фуқаро рўйхатга олинган\nБугун, 13:18 164 Тиббиёт


Албатта, бунда Ўзбекистон Хотин-қизлар қўмитасининг жойлардаги бўлимлари ва тузилмалари билан бирга, аёллар манфаатларини муҳофаза қилишга қаратилган кўп қиррали фаолияти муҳим ўрин тутмоқда. Айниқса, мазкур тизимдаги 41 мингга яқин бошланғич ташкилотлар аёлларга оид давлат сиёсатини кенг жамоатчиликка етказишда фаоллик кўрсатиб келаётгани эътиборга молик.\n“Ўзбекистон темир йўллари” давлат-акциядорлик темир йўл компанияси томонидан ўтказилган ўқув-семинарда шулар хусусида сўз юритилди. Унда бир қатор вазирлик, идора, қўмита ва йирик корхоналарнинг ҳамда темир йўл тизимидаги корхона ва ташкилотларнинг хотин-қизлар қўмиталари бошланғич ташкилотлари раислари қатнашди.\nСеминарда темир йўл соҳасида фаолият юритаётган хотин-қизларни ижтимоий ҳимоя қилиш, оилаларни моддий ва маънавий жиҳатдан қўллаб-қувватлаш, сиҳат-саломатликни мустаҳкамлаш, болали аёлларнинг ишлашлари учун зарур шарт-шароит яратиш борасида аниқ чора-тадбирлар рўёбга чиқарилаётгани таъкидланди. Хусусан, 2013 йилда 4076 оилага 627 млн. сўмлик моддий ёрдамлар кўрсатилган. Шунингдек, тизимдаги 31 корхона ва ташкилотда меҳнат қилаётган 107 нафар болали аёлнинг иш вақти ойлик маоши сақланган ҳолда ҳафтасига 35 соатдан ошмайдиган қилиб белгиланган.\n— Ҳозир темир йўл тизимида 70 минг нафарга яқин темир йўлчилар хизмат қилмоқда, — дейди “Ўзбекистон темир йўллари” ДАТК хотин-қизлар қўмитаси бошланғич ташкилоти раиси Раъно Рустамбекова. — Уларнинг 14 минг 170 нафардан ортиғи хотин-қизлардир. Фаолиятимиз давомида асосий эътиборни темир йўлчи аёлларнинг меҳнатини қадрлаш ва муносиб рағбатлантириш, уларни тиббий кўрикдан мунтазам ўтказиш, спортга кенг жалб этиш, турли кўрик-танлов, мусобақалар уюштириш, долзарб мавзуларда давра суҳбатлари, семинарлар, учрашувлар ўтказишга қаратмоқдамиз. Қайд этиш жоизки, буларнинг барчаси кутилган натижаларни бераяпти. Чунончи, ўтган йили хотин-қизлар ўртасида спортнинг беш тури бўйича спартакиада уюштирилиб, унда кўплаб аёлларимиз фаол қатнашдилар. Бундан ташқари, ҳамкор ташкилотлар билан биргаликда ташкил этилган “Соғлом аёл — соғлом жамият” хайрия тадбирида тизимда фаолият юритаётган хотин-қизлар бепул тиббий кўрикдан ўтказилди. Касаллиги аниқланган аёлларга шифокорлар зарур тиббий маслаҳатларини беришди.\nСеминарда “Ўзбекистон темир йўллари” ДАТК томонидан келгусида хотин-қизлар фаолияти самарадорлигини ошириш, уларни моддий ва маънавий жиҳатдан қўллаб-қувватлаш, унумли ишлаши учун қулай шарт-шароит яратиш борасидаги ҳаракатларни изчил давом эттириш юзасидан ҳам атрофлича фикр алмашилди.\nМазкур рукндаги бошқа мақолалар: « Ҳунармандлар тил ўрганишаяпти\tҚисқа сатрларда »


Австралиядаям ўзбек сумалагини қўймайди\n07 май 2021, Тошкент вақти: 14:49\nБугун ватанидан айро тушган минг-минглаб ўзбекистонликлар учун сумалак ҳам уларни ватан билан¸ ватанда қолган ҳаëт тарзи билан боғлаб турувчи ўзига хос риштага айланмоқда.\nБугун дунëнинг 100 дан ошиқ давлатига сочилиб кетган ўзбекистонликлар¸ қаерда бўлмасин ўз миллий байрамлари¸ хусусан Наврўзни¸ ўз анъаналарига мос тарзда ўтказишга уринмоқдалар.\nНаврўз арафасида сим қоқиб¸ байрам кайфиятини ўрганганимиз ўзбекистонликлар орасида¸ Андижон воқеаларидан сўнг Австралиядан қўним топган ўзбек жамоаси вакили Гавҳарой ҳам бор.\nОзодлик: Ўзбекистонда баҳор бошланаëтган бўлса¸ Австралияда куз бошланаяпти. Наврўз кайфияти борми сизларда?\nГавҳарой: Албатта, бор. Энди барибир ўзимизнинг Ўзбекистоннинг миллий байрамларидан биттаси.\nОзодлик: Байрам қилмоқчимисизлар? Умуман шу ўзимизнинг Ўзбекистонда қилинадиган кўк чучвара...\nОзодлик: Нималар қилдинглар?\nГавҳарой: Кўк чучвара¸ сумалак¸ кўк сомса қилдик. Бу ерда ўзимизникига ўхшаган ҳамма нарса бор экан. Тандирлар бор. Исмалоқ бор экан. Тандирда сомса ëпдик.\nОзодлик: Сумалакни қандай қилганингизни айтиб берарсиз. Мени биринчи қизиқтирган нарса¸ кўк чучварани қандай қилганларингиз. Сизларда куз бўлса.\nГавҳарой: Бизда кўк бор. Ҳамма нарса бор. Ҳозир ҳам бор. Бу ерда кўк нарсаларнинг изи умуман узилмайди экан.\nОзодлик: Кўкни далага чиқиб териб келдингларми?\nГавҳарой: Йўқ¸ бу ерда упаковкаларда бўлади экан. Магазиндан сотиб олдик. Тандирлар бор экан.\nОзодлик: Ўзбекча тандирми?\nГавҳарой: Ўзбекча тандир¸ лекин ғиштдан қилинган. Ичи ғиштдан¸ думалоқ қилиб ерга қилинган. Бу ерда уйғур ўзбеклари жуда кўп экан. Ўшаларникида сумалак қилдик¸ кўк сомса ëпдик.\nОзодлик: Энди сумалакни қандай қилиб пиширганларингизни айтиб беринг.\nГавҳарой: Ўзимизнинг аëллар Ўзбекистонда қандай қилиб қилинадиган бўлса¸ шундай қилдик.\nОзодлик: Ўзбекистонда маҳаллада катта дошқозонда қайнатилади сумалак.\nГавҳарой: Бу ерда уйғурларда катта дошқозон бор экан. Ўшанда қилдик. Озроқдан бўлса ҳам лекин сумалакка оғзимиз тегди. Хурсанд бўлдик.\nОзодлик: Сумалакни неча кило унга чайдинглар?\nГавҳарой: Биз 20 кило унга чайдик. Етти кило буғдой олдик. Мен ўзим жуда уста эмасман¸ лекин бу ерда уста опахонлар¸ сингиллар бор. Улар ҳар йили қилишар экан. Улар келгандан бери иккинчи-учинчи марта қилиши экан.\nБу ерда ўзбекча тўй қилдик. Менинг Ҳилолахон деган қизим бор эди. Ўшани турмушга бердим. Икки ой бўлди. Ўзбекистондан атлас¸ нимча¸ дўппи олиб келтирдик. Ўшаларни кийиб ўзбекча тўй қилдик. Эрталабдан нон еди қилдик¸ ошлар қилдик. Бу ўзбекларнинг бу ерда қилаëтган биринчи тўйи экан.\nОзодлик: Куëв бола ҳам ўзбекларданми ë австралияликка бердингларми?\nГавҳарой: Австралияликка бердик. Лекин ўзбек.\nОзодлик: Демак¸ австралиялик ўзбек.\nОзодлик: Илгарироқ келиб қолган ўзбеклардан эканми?\nГавҳарой: Ҳа¸ уларнинг келганига 10 йилдан ошиқроқ бўлиб қолган экан. Онаси андижонлик¸ дадаси тошкентлик экан. Дадасининг бир иши билан келиб қолишган экан улар. Тақдир экан энди.\nОзодлик: Гавҳарой суҳбатни Наврўз арафасида эфирга берамиз. Балки Ўзбекистондагиларга саломларингиз бордир?\nГавҳарой: (озгина сукутдан кейин¸ йиғлаб) Бор. Дадажоним бор¸ ойижоним бор¸ сингилларим бор¸ қайнона¸ қайнотам бор. Ҳамма жигарларимга байрам саломимни етказинглар. (янаям кучлироқ йиғлаб) Мен уларни ҳар қадамимда¸ ҳар дақиқада¸ ҳар нафасимда эслайман. Мусофирчилик жуда қийин нарса экан.


АҚШ сайловлари: Намояндалар палатаси демократлар қўлига ўтади, Республикачилар АҚШ Сенатида ҳукмронликни сақлаб қолди\n19 июл 2019, Тошкент вақти: 06:39\n6 октябрь куни АҚШ бўйлаб Конгресс оралиқ сайловлари учун овоз бериш бошланди. Сенатда 35 ўрин, Намояндалар палатасида эса жами 435 жой овозга қўйилган. Сайлов келаси икки йил давомида Конгрессда қайси партия ҳукмронлик қилишини белгилаб беради. Америка овози радиоси сайлов жараёнига оид тафсилотларни LIVE BLOG орқали ёритмоқда.\nНамояндалар палатаси демократлар қўлига ўтади\nНэнси Пелоси спикерликка қайтади\n435 аъзолик Намояндалар палатаси демократлар қўлига ўтади. 2010 йилдан бери у ерда республикачилар кўпчилик ўринни эгаллаб келаётган эди. Нэнси Пелоси, Америка тарихидаги биринчи аёл спикер, иккинчи бор бу лавозимга ўтиради.\nБугунги сайловлар демократлар учун улкан ғалаба. 100 аъзолик Сенатда улар ҳукмронликка кела олмади. Бироқ вакиллар президентга қарши туришда катта ваколатларга эга. Янги сайланганлар орасида аёллар катта сонни ташкил этади. Ирқи, келиб чиқиши, эътиқоди ва қарашлари юзасидан хилма-хил одамлар.\nКонгресс ранг-баранглашиши катта ютуқ, дейди сиёсий таҳлилчилар. Олти йилга сайланадиган сенаторлар, икки йилга сайланадиган вакиллар орасида узоқ йиллардан бери ўрнини бой бермай келаётганлар талай.\nҲар икки партияда авлодлар янгиланиши керак, дейди шарҳловчилар, шундагина сиёсатда ҳам арзигулик ўзгаришлар бўлади.\nПрезидент Трамп учун Намояндалар палатаси мухолифатга ўтиши шум хабар, чунки Оқ уй қарорларига қарши туриб, демократлар нафақат президентнинг мақсадларига ғов бўлади ёки унга нисбатан чоралар кўради балки унинг қайта сайланиш умидларини ҳам пучга чиқариши мумкин.\nБошқа жиҳатдан эса Сенатдаги республикачилар қаршилиги боис демократ вакиллар кўплаб ниятларига ета олмаслиги мумкин.\nРеспубликачилар АҚШ Сенатида ҳукмронликни сақлаб қолди\nБугунги сайловлар натижаси шундан далолат бермоқда.\n2014 йили демократлар Сенатдаги кўпчилик ўринни бой берган. Бироқ бу сафар ҳам уни қайта эгаллай олмади.\nАйни пайтда кураш кескин кечди, айрим штатларда овозлар сони бир-бирига жуда яқин.\n100 аъзолик Сенатда ҳукмронлик қилиш учун 50 дан ошиқ ўринни қўлга киритиш керак.\nАҚШнинг 31 сайлов туманида демократлар олдинда, саккизтасида эса республикачилар. Аҳамияти шуки, бу ҳудудларда шу кунгача нариги партия ҳукмронлик қилган. Шу боис ҳам америкаликлар натижани ҳаяжон билан кутмоқда.\nКўплаб штатларда ҳар икки партиядан сенаторлар ўз ўринларини сақлаб қолган.\nНамояндалар палатасида кўпчилик ўринга эга бўлиш учун ҳозирги ўринларни сақлаб қолган ҳолда яна 17 жойни ютиши керак.\nСенатда эса уч ўринни қўлга киритишлари керак.\nВакиллари Палатаси 2010 йилдан бери республикачиларники, Сенат эса 2014 йилдан буён.\nСайлов таҳлилчилари тахминича, демократлар Намояндалар палатасида кўпчилик ўринни ола билса-да, Сенатни эгаллай олмаслиги мумкин. Кўплаб штатларда демократ губернаторлар ютмоқда.\nБугунги сайловларда америкаликлар асосан Трамп президентлиги, иқтисод, соғлиқни сақлаш, хавфсизлик, иммиграция ва қурол назоратига қараб овоз берган.\nАксарият сайловчилар Оқ уйдан норози ва Америка нотўғри йўлдан кетмоқда деб ҳисоблайди. Бироқ, дейди улар, овоз бераётганида бошқа омиллар ҳам роль ўйнаган.\nКатта янгилик: бугун 105 миллионга яқин америкалик овоз беришга чиққан бўлиши мумкин, яъни бу ҳуқуққа эга аҳолининг 45 фоиздан ошиғи. Оралиқ сайловлар учун бу юқори кўрсаткич. 2016 йилдаги президент сайловларида 137 миллион америкалик овоз берган эди. Одатда давлат раҳбари учун сайловларда кўпроқ одам қатнашади.\nДемократлар Намояндалар палатасидаги беш ўринни республикачилардан тортиб олган. Палатада ҳукмронлик қилиш учун уларга 23 ўрин керак ва албатта улар ҳозирги жойларини ҳам сақлаб қолишлари зарур. Ҳар икки партияда ҳозирча катта мағлубиятлар кузатилмади. Ютганлар асосан ўз ўрнини сақлаб қолган қонунчилар ва губернаторлар. Лекин ҳали натижалар эълон қилинмаган туманлардан 21 тасида демократлар қўли баланд экани аниқ. Республикачилар эса демократларнинг уч туманида улардан ўтиб кетган.\nЙирик штат Техасда республикачи, 2016 йилда президентликка даъвогарлик қилган Тед Круз сенаторликни демократ рақибига бой бериши мумкин. Конгрессмен 46 ёшли Бето Орурк овозлар бўйича олдинда.\nВиржиния штатида демократ Женнифер Векстон республикачи Барбара Комстокдан Вакиллар Палатасидаги ўрнини тортиб олган.\nФлорида штатида демократ Донна Шалала Вакиллар Палатасига сайланган. Бу ҳам партия учун янги ўрин.\nДемократлар ёки Республикачилар?\nКонгресс кимнинг қўлида бўлади? Сайлов натижаларини кутаяпмиз.\nДемократлар 2010 йилда қонунчилик органидаги қудратни бой берган. Бугунги сайлов жараёнида америкаликларнинг аксарияти Президент Трамп сиёсатига қарши эканини айтган. Бироқ бу улар демократларга овоз бермоқда, дегани эмас. Сайловчи бу мамлакатда маҳаллий масалаларга қараб қарор қилади. Иқтисод, хавфсизлик, атроф-муҳит, таълим ва соғлиқни сақлаш унинг учун бирламчи омиллар.\nУзоқдан туриб овоз беришингиз мумкин\nПрезидент Доналд Трамп бугунги сайловларда она шаҳри Ню-Ёркда овоз берган, лекин Вашингтондан туриб. Минглаб америкаликлар сафарда бўлгани учун ёки бирор сабаб билан хорижда юргани учун узоқдан ҳам овоз бериши мумкин. Қандай шаклда бериш сиз яшайдиган ҳудуднинг сайлов тизимига боғлиқ. Электрон тарзда ёки ёзма бўлиши мумкин.\nАмерикаликлар учун бу сайловларда энг муҳим тўрт масала: соғлиқни сақлаш, иммиграция, иқтисод ва қурол назорати. Оммавий сўровларда сайловчиларнинг аксарияти Президент Трампдан норози эканини билдирган ва айнан боис овоз беришга чиққанини айтган.\nОвоз бериш машиналари қандай ишлаяпти?\nСайлов олдидан унинг хавфсиз ва ҳаққоний ўтишини таъминлашга алоҳида эътибор қаратилди. Хавотирлар мавжудлигига қарамай, ҳозиргача мамлакат бўйлаб овоз бериш жараёни жиддий муаммо ёки камчиликларсиз давом этмоқда.\nРоссия ёки бошқа давлатлар томонидан мамлакат сайлов тизимига аралашув юз бериши мумкинлиги ҳақидаги хабарлар ўзини оқлагани йўқ. Кибер хуружлар ёки овоз бериш машиналарини ишдан чиқариш каби воқеаларнинг юз бермаслигига қарши мутасаддилар тегишли чораларни кўрган. Ҳозиргача АҚШнинг 170 минг овоз бериш марказида бирор шубҳали ҳолат юз бермагани хабар қилинмоқда.\nЛекин айрим жойларда узун кутиш навбатлари ва баъзи овоз бериш машиналарининг ишламай қолгани ҳақида маълумотлар бор. Уларнинг энг жиддийлари Жоржия штатида кузатилган.\nЧикагодаги овоз бериш участкаси\n2016-йилги президент сайловига Россия аралашгани ҳақида ҳисоботлар чиқиши ортидан, расмийлар сайлов тизимини ташқи аралашувлардан ҳимоя қилишга алоҳида эътибор қаратмоқда.\nСўнгги ойларда ташқи аралашувга оид 160 та шикоят ўрганилган, ижтимоий тармоқлардаги юзлаб сохта профил ва саҳифалар ёпилган.\n43 штатда сайлов машиналарига ташқи аралашувни аниқлайдиган махсус сенсорлар ўрнатилган.\nРасмийлар: Овоз беришнинг марказлашмагани хавфсизликни таъминлайди\nАҚШда сайлов тизими марказлашмаган бўлиб, уларни ўтказиш маҳаллий ҳукуматлар ихтиёрига топширилган. Айни пайтда 2016-йилги сайлов можароси ортидан маҳаллий расмийлар хавфсизликни янада кучайтириш мақсадида федерал идоралар билан яқиндан ишламоқда.\nОвоз бериш машиналари интернетга ва марказий тизимга уланмагани ҳам уларнинг хак қилиниши деярли имконсиз эканини таъминлайди.\nМичиган штатидаги овоз бериш машинаси\nХавотирлар йўқ эмас\nХорижий таҳдидлардан ташқари, овоз беришни сохталаштириш ёки сайловчиларнинг овоз бериш жараёнини мураккаблаштириш каби ҳолатлар юзасидан хавотирлар мавжуд.\nСўнгги икки йил ичида камида саккиз штатда овоз беришни назорат қилишга оид қонунлар янада кучайтирилган. Овоз бериш участкаларида шахсни тасдиқлаш ҳужжати бўйича талабларни оширишни жорий этган штатлар эса охирги саккиз йилда 23 тани ташкил этади.\nБундай чоралар сайловчиларни овоз беришдан қайтарувчи кераксиз тўсиқ, дея уларга қарши курашаётган, бундай тартибни жорий этган штатларни судга берган фаоллар ва ташкилотлар ҳам бор. Уларга кўра, сиёсий мотивлар асосига қурилган бундай қонун-қоидалар илк бор овоз бераётган ёшларни жараёндан узоқлаштиради.\nПрезидент Доналд Трамп 2016-йилда миллионлаб сохта овозлар берилганини даъво қилиб, мазкур ҳолатни текшириш бўйича махсус комиссия тузган эди. Аммо комиссия бирор натажага эриша олмагач, Трамп шу йил бошида унинг фаолиятини тугатишга қарор қилди.\nЭскираётган сайлов машиналари\nАнча эскирган сайлов тизими ва машиналари ҳам яна бир хавотир манбаи. Фаолларга кўра, ушбу жиҳозлар бугунги замонавий талабларга жавоб бера олмайди.\nИкки ёшли Кеденс Бесеа онаси билан овоз бериш учун Жоржия штатида бир ярим соатдан кўпроқ навбатда турди.\nБреннен маркази маълумотига кўра, 43 штат ишлатадиган сайлов машиналари ҳозирда ишлаб чиқаришдан олинган эски жиҳозлардир.\nБеш штат - Деловер, Жоржия, Луизиана, Ню-Жерси ва Жанубий Каролина эса ҳеч қандай қоғоз билан рўйхатга олинмайдиган тачскрин жиҳозлардан фойдаланади.\n«Америка Овози» сайлов участкасида\nМамлакат бўйлаб овоз бериш давом этмоқда. «Америка Овози» жамоаси Виржиния штатидаги сайлов участкаларидан бирида бўлиб, овоз бериш жараёни билан танишди.\n«Фeйсбук» орқали жонли эфирга узатилган видео лавҳани қуйида томоша қилишингиз мумкин.\nЁшлар қанчалик фаол?\nАмерика сайловчиларининг салмоқли қисмини 30 фоизгача бўлган ёшлар ташкил этади. Аммо улар сиёсий жараёнларда фаол эмас.\n2016-йилги президентлик сайловида овоз бериш учун лаёқатли жами аҳолининг 30 фоизини коллеж талабалари ва ёшлар ташкил этган. Лекин уларнинг фақат ярми овоз берган, холос.\nБу йилги сайловда ёшлар фаоллашгани кузатилмоқда. Бу эса демократларга умид берган. Чунки уларнинг тарафдорлари орасида ёшлар кўпчиликни ташкил этади. Айни пайтда ёш республикачилар ҳам жонланган.\nСайлов кампаниясида кўнгилли сифатида иштирок этаётган ёшлар гуруҳ раҳбаридан кўрсатма олмоқда.\n2016-йилги сайловда 21 ёшгача бўлганлар, яъни ҳали овоз бериш ҳуқуқини қўлга киритмаган ёшларнинг аксарияти ҳам бу сафар ўз сиёсий ҳуқуқидан фойдаланишини айтган.\nФлориданинг Паркленд шаҳридаги мактабда юз берган отишма кетидан ёшлар орасида фуқаролик ҳаракати кучайди. Мамлакат бўйлаб фаол ёшлар сайловда қатнашиш учун рўйхатдан ўтиш акциясини бошлади. Бу ҳам ёшларнинг сайловда қатнашиш миқдори ошишига ҳисса қўшиши кутилмоқда.\nСўровлар: Сайловчилар бўлинган\nБугун АҚШ халқи янги Конгрессни сайлайди. Намояндалар палатаси тўлиқ қайта сайланади, 50 кишилик Сенатда эса 35 ўрин қайта овозга қўйилган.\nСўровларга кўра, Намояндалар палатаси демократлар назоратига ўтади, Сенат эса республикачилар қўлида қолиши тахмин қилинмоқда.\nТехасдаги сайлов участкаларидан бири\nРеспубликачилар Сенатдаги устунликни сақлаб қолиш учун Президент Доналд Трампнинг ёрдамидан умидвор. Трамп сўнгги кунларда Америка бўйлаб юриб, тарафдорларини демократларга қарши овоз беришга ундамоқда.\nСенатда ҳозир 51 ўрин республикачиларда, 49 таси эса демократлар ихтиёрида. Овозга қўйилган 35 ўриннинг 26 таси демократларга тегишли, 9 таси республикачиларники.\nДемократлар Трамп ғолиб чиққан 10 штатда, жумладан, Теннесида Сенат ўринларини сақлаб қолиш ҳаракатида.\nТрамп эса иммиграция масаласида демократларни кескин танқид қилишда давом этяпти.\nПрезидент Доналд Трамп Теннеси штатида тарафдорлари даврасида, 4-ноябрь, 2018-йил.\n«Демократлар мамлакатимизга ноқонуний чет элликлар карвони оқиб келишини истайди. Бундай бўлмайди. Ҳеч бир мамлакат чегаралари бузиб кирилишига рухсат бермайди. Бу босқин. Бошқалар нима дейиши мени қизиқтирмайди. Сохта матбуотнинг айтганлари билан ишим йўқ», - деди Трамп.\nДемократлар ҳимоясига бир қатор таниқли сиёсатчилар, хусусан, собиқ президент Барак Обама чиқди. У америкаликларни қўрқувни эмас, умидни танлашга чақирди.\nОдатда, оралиқ сайловларда қатнашчилар миқдори 40 фоиздан ошмайди. Аммо бу йилги сайловда улар сони ҳар доимгидан кўпроқ бўлиши кутиляпти.\nТрамп - сайлов марказида\nСайлов кампанияларида демократлар, асосан, соғлиқни сақлаш ва иқтисодиётга эътибор қаратди. Республикачилар эса иммиграцияга урғу берди.\nБрукингс институти таҳлилчиси Жон Худак фикрича, ҳар икки партия учун яна бир муҳим мавзу бу Трамп шахси.\nТрамп бу йилги сайловда нафақат демократларга, балки тарихга қарши ҳам курашмоқда. Чунки шу пайтгача оралиқ сайловларда, одатда, президентга қарши партия доим ғолиб чиққан.\nТрампнинг рейтинг кўрсаткичлари ҳам яхши эмас.\n«РеалCлеарПолитиcс» сўровига кўра, аҳолининг фақат 43 фоизи Трампдан рози, 53 фоизи эса норози.\nДемократлар сайловда фаол қатнашадими?\nСайловларда, одатда, республикачилар иштироки юқори бўлади. Демократлар сон жиҳатидан кўпроқ бўлсада, сайловдаги иштироки сустлиги билан танилган. Бунинг бир сабаби ёш билан боғлиқ экани айтилади. Республикачилар кўпроқ кекса ёшдагилардан иборат ва сиёсий жиҳатдан фаол. Демократлар сафида эса ёшлар кўп, аммо улар сайловларга кўп чиқмайди.\nБу сафарги сайловда уларнинг иштироки ўзгарадими?\nСўнгги сўровларнинг кўрсатишича, демократлар бу йил ҳар қачонгидан кўра фаоллашган. Партия шундан умидвор ва бу сайлов натижаларига жиддий таъсир қилиши кутиляпти.\nПрезидент Трамп сайлов кампанияларида фаол бўлди\nПрезидент Доналд Трамп сайлов арафасидаги сўнгги кунларини штатлар бўйлаб юриб, республикачи номзодларни қўллаб-қувватлаш кампаниялари билан ўтказди.\nБу галги сайлов президент фаолияти юзасидан референдум вазифасини ҳам ўташи кутиляпти. Чунки республикачиларнинг қанча ўринни қўлга киритиши аҳоли амалдаги президентни қанчалик қўллаб-қувватлашини кўрсатади. Айни пайтда сайлов олдидан ўтказилган оммавий сўровлар Президент Трампнинг рейтинги анча паст эканини кўрсатмоқда.\nОгаёнинг Кливленд шаҳрида тарафдорлари даврасида гапирган Трамп ушбу штатдан Конгресс учун демократ номзодларни "социалист" деб атади ва сайловчиларни сешанба куни уларни тўхтатишга чақирди.\n"Овозингиз билан уларни тўхтата оласиз", - деди у.\nАйни пайтда собиқ президент Барак Обама ҳам демократларни ҳимоя қилиб сайлов кампанияларида қатнашди.\n"Бутун мамлакат бўйлаб буюк уйғонишни кўряпман. Бу уйғониш менга умид беряпти", - деди Обама.\nСўнгги сўровларга кўра, республикачилар Сенатдаги устунликни сақлаб қолади, Вакиллар палатасида эса кўпчилик ўринларни демократлар қўлга киритади.\nСайлов участкалари очилди\nАҚШ бўйлаб Конгресс оралиқ сайловлари учун овоз бериш бошланди. Аксарият штатларда сайлов участкалари эрталаб соат 7:00 дан очилди.\nСайловлар бу мамлакатда ҳар доим ноябрнинг дастлабки сешанбасида бўлиб ўтади. Бу иш куни бўлгани боис, кўпчилик ишга боришдан олдин ёки ишдан чиқиб овоз беради. Участкалар, одатда, кеч соат 20:00 да ёпилади.\nАмерика сайловлари: Сиëсатдаги аëллар ва уларнинг жамғармаси


Пулдор хитойликлар Мессининг олиб келиш бўйича "Барселона" билан музокара бошлади\n8 январь, 2017, 20:47\n2017 йилнинг трансфер мавсумида жуда кўп шов-шувли янгиликлар юзага келмоқда. Айни пайтда, футбол оламида шундай катта маблағлар айланмоқдаки, пули кўп, бели бақувват клублар истаган футболчисини таркибига қўшиб олишни уддаламоқда.\n2016 йилнинг ёзида Италиянинг "Интер" жамоасини харид қилган Хитойнинг Suning Commerce Group компанияси энди таркибга футбол юлдузларини жалб қилишни бошлади. "Интер"нинг хитойлик пулдор хўжайинлари "Барселона" етакчиси Лионель Мессини Италия чемпионатига кўчириб келишга бел боғлади. Айни пайтда уларнинг вакили Каталония клуби раҳбарияти билан музокара олиб бормоқда.\n"Интер" вакиллари Лионель Мессига Милан шаҳри жуда ёқиши ва у дам олиш кунларининг аксариятини ушбу шаҳарда ўтказишига алоҳида эътибор қаратишди.\nЛионель Мессининг "Барселона" билан шартномаси 2018 йилнинг ёзида якунланади. Каталонияликлар раҳбарияти бир неча ойдан буён Мессини янги шартномани имзо лашга кўндира олмаяпти. Қоидага кўра, агар шартнома 2016 йилнинг сўнгги кунига имзоланмаса, Лионель Месси бошқа жамоалар билан музокара ўтказиш ҳуқуқига эга бўларди.\nФутбол оламида яна бир шов-шувли трансфер амалга ошадиганга ўхшаб турибди.


СУРАТЛАР САРҒАЙИШИ МУМКИН...\nЖамият 07.05.2019 155\nЭътибор ва ғамхўрлик - инсоний бурч\nХотира ва қадрлаш куни муносабати билан Қамаши тумани марказидан эллик чақирим олисдаги ҳайбатли Лангар тоғлари орасида жойлашган Кўкабулоқ маҳалла фуқаролар йиғинида яшаган, Иккинчи жаҳон уруши ва ички ишлар тизими фахрийси Умбар бобо Саломов оиласига вилоят ички ишлар бошқармаси ҳамда туман ички ишлар бўлимининг совғалари топширилди.\nУмбар Саломов ҳали ўн еттига ҳам тўлиб улгурмасдан Иккинчи Украина фронтининг танк қўшинлари бригадасида жангга кирган. Украина, Болтиқбўйи давлатлари, Венгрия, Польша, собиқ Чехословакия ва Германиядаги жангларда қатнашган. 1945 йилда, ғалабага бир неча ой қолганида немислар танкини портлатиб, оғир жароҳатланган. Портлаш оқибатида тупроқ остида қолиб кетиб, англашилмовчилик туфайли уйига қорахат ҳам жўнатилган.\nПешонасида бор экан, оғир жароҳатларни енгиб, оёққа турди. Яна жангга кирди. Япония билан бўлган жангларда ҳам қатнашди. Собиқ иттифоқ ҳудудида урушдан кейинги тозалаш ва тиклаш ишларида қатнашиб, 1949 йилдагина қишлоғига қайтди. 1950 йилда ички ишлар тизимига ишга кириб, тоғли ҳудудда эл осойишталигини сақлашга ҳисса қўшди. Жангларда ҳалок бўлган деб ҳисоблангани боис унга аталган "Қизил юлдуз" ордени Россиядаги музейда сақланар экан. Раҳбарлар хабар топиб, 1978 йилда орденни эгасига топширишади.\n- Умбар бобонинг кураш ва ғалабаларга тўла мураккаб ҳаёт йўли барчамиз, айниқса, ёшларимиз учун ибрат мактабидир, - дейди вилоят ИИБ кадрлар бошқармаси бошлиғининг ўринбосари Баҳриддин Шоймардонов. - Жасоратга йўғрилган бу ҳаёт йўли хусусида тизимда меҳнат қилаётган ходимларга қайта-қайта гапиришдан чарчамаймиз. Зеро, бу жасорат уларни Ватан осойишталиги йўлида фидойилик кўрсатиб меҳнат қилишга ундайди.\nУмбар бобо Саломов ўтган йили, табаррук 96 ёшида вафот этди. Отахон яшаган уйда унинг азиз хотираси ёд этилди. Бу ерда жам бўлган ички ишлар тизими мутасаддилари, қўни-қўшни, маҳалладошлар узоқ гурунглашдилар. Эски альбомлар, етмиш тўрт йил муқаддам олинган, шонли аскарлик ҳаёти акс этган сарғайган суратлар ва ҳужжатлар қўлма-қўл ўтди. Матонат, жасорат ва эзгулик йўлини тутган фидойи инсон ҳақида кечди самимий гурунглар. Йиллар ҳукми билан ҳужжатлар, суратлар сарғайиши мумкин. Фидойи инсонларнинг азиз сиймолари қалбларда абадий яшайверади.\nБу каби хайрли тадбирлар давом этаяпти. Хотира ва қадрлаш куни муносабати билан хизмат бурчини бажариш чоғида ҳалок бўлган ходимларнинг оила аъзолари ҳамда самарали меҳнат қилган фахрийлар йўқланиб, совға-саломлар топширилмоқда.


..:: ISLOM.UZ ::.. - МУҲАРРАМ ОЙИ ҲАҚИДА\nМуҳаррам ойи ҳижрий – қамарий тақвим бўйича йилнинг биринчи ойидир. Биринчи Муҳаррам янги йилнинг бошланиш кунидир. Одатда мусулмонлар бир-бирларини бу муносабат билан табрик этадилар. Биз ҳам барчаларингизни 1435 ҳижрий йилнинг бошланиши билан чин қалбдан муборакбод этамиз. Аллоҳ таоло бу йилни барчамиз учун хайр-барака йили бўлишини насиб этсин. Азиз ватанимизни тинч ва осойишта бўлишини, халқимизнинг бахти-саодати зиёда бўлишини насиб этсин! Омийн!\nЎн битта ҳам, ўн учта ҳам қилиб бўлмайди. Янги ой чиққан куни янги ой бошланади. У йигирма тўққиз ёки ўттиз кун бўлади. Кейин яна янгиси чиқади. Олдиндан белгилаб қўйилган ҳисоб билан, ой тўлин бўлганда ҳам, янги ой бошланди, дейилмайди. Бундай де-йишлик хато ҳисобланади. Чунки Аллоҳнинг ишига бандаси аралаша олмайди.\nМуҳаррам ойи Рамазон ойидан кейинги мартабада туради. Бу ойда энг улуғ кунлардан бири – Ошуро куни бор.\n«Агар Рамазондан кейин рўза тутувчи бўлсанг, Муҳаррамни тут. Чунки, у Аллоҳнинг ойидир. Унда Аллоҳ бир қавмнинг тавбасини қабул қилгандир ва бош-қа қавмларнинг тавбасини қабул қиладир», - дедилар». Термизий ривоят қилган ва ҳасан, деган.


ЎзА - Корхона имкониятлари кенгаймоқда\n18.10.2012 17:50 Чоп этиш версияси\nКорхона имкониятлари кенгаймоқда\nНавоий шаҳридаги “Ҳосил – гарови ишонч” тикувчилик корхонаси маҳсулотларига талаб тобора ортмоқда. Чунки корхонага хориждан замонавий тикув машиналари келтирилгани сифатли кийим-кечак ва трикотаж маҳсулотлари тайёрлаш имконини бераётир.\n– Жорий йилда 410 миллион сўмлик инвестиция жалб қилиш орқали фаолиятимизни йўлга қўйдик, – дейди корхона раҳбари М.Назаров. – “Агробанк”нинг Навоий вилояти филиалидан олинган 80 миллион сўмлик кредит ҳисобидан 16 замонавий тикув машинаси келтириб ўрнатдик. Ҳозирги кунда 20 нафар ёшлар меҳнат қилаётган корхонамизда турли уй-рўзғор буюмлари ва болалар кийимлари тайёрланмоқда.\nКорхонада ишчи-ходимлар малакаси юқори бўлишига алоҳида эътибор қаратилмоқда. Зеро, бугунги кун ишчиси замонавий техника билан “тиллаша” олиши зарур. Шундагина харидорнинг диди ва талабига яраша маҳсулот ишлаб чиқариш имконияти яратилади.\nКорхона жамоасининг мақсади – экспортбоп маҳсулотлар ишлаб чиқариш. Ҳозир янги линияларни ишга тушириш борасида қизғин иш олиб борилмоқда. Шу мақсадда Италиянинг “Santoni” компанияси билан трикотаж маҳсулотлари тайёрловчи ускуна сотиб олиш бўйича шартнома имзоланди. Ушбу қувватлар ишга туширилиши билан корхонада яна 30 га яқин иш ўрни яратилади. Даромад ҳам бир неча баробар ортади.


Подшо, вазир ва бойўғли | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариПодшо, вазир ва бойўғли\nЎтган замонда бир подшо-ю бир вазир бўлган экан. Улар жуда золим, адолатсиз бўлганидан қашшоқ халқ адолатли подшо юртига кўча бошлабди. Бу ҳол подшо билан вазирни ҳам ташвишга солибди.\nБир куни вазир бир дарахтнинг ёнидан ўтиб кетаётиб, икки бойўғлининг гапларини эшитиб қолибди. Вазир «қани бойўғлилар нималар ҳақида гаплашар экан» деб, уларнинг гапларига қулоқ солибди, Бойўғлилардан бирининг ўғли, бирининг қизи бор экан. Иккови ўзаро қуда бўлмоқчи эканлар. Қизи бор бойўғли:\n— Қалинга нима берасиз? — деб сўрабди.\n— Сиз нима хоҳласангиз шуни бераман, — дебди ўғли бор бойўғли.\nШунда қизи бор бойўғли сайраб туриб:\n— Қизимнинг қалинига ўнта чолдевор берсангиз бўлади, — дебди.\nЎғли бор бойўғли эса:\n— Сиз бунчалик умидсизликка тушманг, аксинча, — деб давом этибди у, — агар ҳозирги подшомиз тахтда турса, манави иккиюзлама сотқин вазиримиз ҳам ўз вазифасида юрадиган бўлса, қизингизнинг қалинига ўнта эмас, элликта чолдевор бераман. Чунки икки золимнинг дастидан бечора меҳнаткаш деҳқонлар адолатли шоҳ ҳукмронлик қиладиган юртга кўчиб кетмоқда,—дебди.\nШундай қилиб бўлажак қудалар ўзаро келишиб учиб кетибдилар.\nВазир ҳам саройга келибди. Подшо эса:\n— Нега бугун кеч қолиб келдингиз ёки бирор ерда ушланиб қолдингизми? Сабаби борми? — деб сўрабди вазирдан.\n— Ҳа, кеч келишимнинг сабаби бор. Йўлда икки бойўғлининг ўзаро суҳбатини эшитиб, донг қотиб қолдим, — дебди вазир.\n— Хўш, ўша икки бойўғли нималар ҳақида суҳбатлашишди? — деб қизиқибди подшо.\nВазир бойўғлилар ўртасида бўлган гапларни подшога айтиб берибди ва:\n— Агар халқ зулмимиздан қочиб адолатли подшо ҳукмдорлик қиладиган мамлакатга кўчиб кетаверар экан, бойўғлилар қалин эвазига элликта эмас, ундан ҳам кўп чолдевор берадиган бўладилар, — деб давом эттирибди вазир.\nБу гаплар подшони ҳам ўйлатиб қўйибди. Подшо билан вазир шу кундан бошлаб адолатсизлик, золимлик, товламачиликдан воз кечиб, халқпарвар, адолатли бўлишга аҳд қилибди.\n← Аввалги Аввалги Подшо билан вазир\nКейинги → Кейинги: Виждонли йигит


Орол бўйидаги Техно: Мўйноқда электрон мусиқа «Стихия» фестивали ўтказилади – Bugun.uz\nЖамият, Қорақалпоғистон - 13:59 · 06.05.2022\nМўйноқдаги кемалар қабристонида 2022 йил 6–8 май кунлари «Стихия» электрон мусиқа, санъат ва фан фестивали бўлиб ўтади. Лойиҳа 2017 йилда Мўйноқ шаҳрида Орол денгизининг экологик ҳалокатидан хабардорликни ошириш ва минтақанинг барқарор ривожланишига кўмаклашиш, шунингдек, Ўзбекистонда яшовчи халқларни бутун дунёга танитиш мақсадида ишлаб чиқилган.\nБугунги кунда «Стихия» бутун дунёдан мусиқачилар, DJ’лар, продюсерлар, рассомлар ва олимлар иштирокидаги бир нечта лойиҳаларнинг аралашмасига айланди. Уларнинг барчасини ер юзидаги ўзига хос масканда диққатга сазовор жой яратиш мақсади бирлаштиради.\nБу йилги фестивал учун учта алоҳида-алоҳида саҳна яратилади: электрон, прогрессив ва этник. Унда Ўзбекистон, Туркия, Россия, Германия, Грузия, Ҳиндистон, Эрон, Қозоғистон, Қирғизистон, Нидерландия, Украина, Франция, Швеция ва Япониядан 30 га яқин машҳур джълар иштирок этиши кутилмоқда.\nФестивалга чиптани www.stihia.org сайтидан харид қилишингиз мумкин.\nМаълумот ўрнида, Мўйноқдаги кемалар қабристонида 6–8 май кунлари ўтказиладиган «Стихия» ва 7–8 май кунлари Бойсунда ўтказиладиган «Бойсун баҳори» фестиваллари учун қўшимча авиапарвозлар йўлга қўйилмоқда. Бу қатновлар 2022 йилдан бошлаб амалга оширилмоқда, ҳозирга қадар фестиваллар учун қўшимча қатновлар белгиланмаганди.


Фото: Францияда сариёғ танқислигининг «аянчли» манзаралариHaqida.net\nHome Dunyo Фото: Францияда сариёғ танқислигининг «аянчли» манзаралари\nФранцияда сариёғ ишлаб чиқариш ҳажми камайиши ва хорижга етказиб берилиши ҳажми ошиши сабабли бу маҳсулотнинг танқислиги юзага келди. Йирик супермаркетлар ва дўконлар сут маҳсулотларини сотиб олишга маблағлари етмаётганини, қандолатчилар эса ўз маҳсулотлари ишлаб чиқарилишини қисқартиришганини айтишмоқда.\nФранция сут маҳсулотлари ишлаб чиқарувчилари миллий федерациясида таъкидланишича, супермаркетлар пишлоқ ва сут маҳсулотларини катта маблағга сотиб олиш учун уларнинг нархларини оширишга тайёр эмаслар. Шу сабабли сут маҳсулотлари ишлаб чиқарувчилар ўз маҳсулотларини қўшни давлатларга сотишни афзал кўрмоқдалар.\nФото: twitter.com/ @TuesdayFriends\nОктябрда харидорлар сариёғ учун мўлжалланган пештахталарнинг бўшаб ётгани суратларини чоп эта бошладилар. Харидорлар супермаркетлар яқин орада яна сут маҳсулотларини тўлиқ ҳажмда сота бошлашларига умид қилмоқдалар.\nФото: twitter.com/ @_EasyWeeZy\nФото: twitter.com/ @MaLuherne56\nФото: twitter.com/ @FanghGD\nMicrosoft ходими тақдимот вақтида рақобатчи компания браузеридан фойдаланишга мажбур бўлди


Сирғалар — Dilkashradio.com\nАссалому алайкум мунис опа-сингиллар. Бугунги мавзумиз чиройимизга чирой қўшадиган тақинчоқлардан бири сирғалар ҳақида. Сирға тақиш учун энг қулай жой, бу-қулоқнинг юмшоқ қисми ҳисобланади. Бироқ баъзан кўча-куйда ўзларини замонавий деб ҳисоблайдиган қизлар ва аёлларнинг киндикларига, тилларига қошлари ва ҳатто бурунларига ҳам сирға тақиб юрганларини кўрамиз. Ушбу аъзоларига сирға таққан ёшлар келажакда уларни қандай муаммолар кутаётганликларини билармиканлар?!\nҚадимда момоларимиз баҳор келиши билан қалдирғочлар учмасдан олдин янги игна олиб, оловда иситиб сўнг қулоқ тешишган. Тешилган соҳага шўр пахта босишган. Улар тилладан ясалган сирғаларни тақиш жароҳат ўрнининг тез битишига сабаб бўлади, деб ўйлашган. Шу нарса бугунги фанда ўз исботини топди.\nНафақат тилла, балки платина, кумуш каби металлардан ясалган сирғалар ҳам жароҳатнинг тезда йирингламай битишига сабаб бўлади. Яқин йиллар ичида битта қулоққа иккита ёки учта тешик ҳосил қилиб, бир нечта кичик сирғалар тақиш урф бўлиб қолди. Бундай ҳолатни нафақат қизларимизда, балки аёлларда ҳам учратиш мумкин. Қулоқлардаги бир нечта сирғалар қиш вақтида томоқ безларининг яллиғланишига олиб келади. Қулоқнинг ташқи чети томоқ безларининг проекциясидир. Тил учи эса – юрак, киндик эса қорин бўшлиғи аъзоларининг қироличаси ҳисобланади. Рефлексотерапияда бу аъзоларни мунтазам равишда таъзирлантириш шу соҳа билан боғлиқ аъзоларнинг иш фаолиятини пасайтиради. Натижада ушбу аъзоларнинг хасталаниш хавфи ортади\nБу нарса фанда ўз исботини топган.\nҚошлар жойлашган соҳа тешилганда эса асаб толаларини зарарлаб қўйиш мумкин. Натижада қошлар ҳаракатчанлиги бузилади, ёки қошларни ҳаракатлантириш чоғида кучли оғриқлар сезилади. Бундан ташқари, қош соҳасида тешик қўйилганда қон томирлар жароҳатланади. Шу боис шиш, гематома келиб чиқади. Қошларга қўйилган сирға доимий равишда кўзни очиб юмганда кўз олдингизда туради. Бу ҳол эса ғилайликка олиб келади. Ўта замонавийлик ва беҳаёлик белгиси ҳисобланган киндикка сирға тақиш эса киндик соҳаси жароҳатининг тезда битмаслигига сабаб бўлади. Киндик жароҳатидан кейин кўпинча турли асоратлар келиб чиқади. Энг тарқалган асоратлардан бири – флебитдир. Флебит киндик венасининг яллиғланишидир.\nКиндикка қўйилган сирғалар тешиги ҳомиладорлик вақтида тери таранглашиши натижасида йиртилади. Туғруқ вақтида ҳам шу муаммо кузатилиши мумкин. Ҳаттоки, киндик соҳасига қўйилган сирғалар тешиги ҳомиладорлик вақтида ёрилиб чурра ҳосил қилади. Оқибатда туғруқ кесарча кесиш операцияси билан ўтказилади.\nЛаблар инсон юзининг ҳусни ва энг таъсирчан аъзоси ҳисобланади. Лабларга қўйилган нотўғри тешик эса лаблар сезгисининг пасайишига ва уларнинг ҳаракатсизланишига сабаб бўлади. Шунингдек, лабларга тешик қилинганда дисбактериоз келиб чиқиш хавфи ортади. Инглиз олимлари тилга қилинган пирсинг билан бош мия пардалари яллиғланиши орасида узвий боғлиқлик борлигини аниқлашди. Тил орқали кирган инфекция тил остидаги артериялар орқали бош мияга ўтиб кетади.


Сергей Лушан: “Натижадан қониқдим, ўйиндан эса...” | "NAVBAHOR" FUTBOL JAMOASINING RASMIY WEB SAHIFASI\nСергей Лушан: “Натижадан қониқдим, ўйиндан эса...”\n“Навбаҳор” – “Бунёдкор” жамоалари ўртасидаги учрашув якунига етгач “Бунёдкор” жамоаси бош мураббийи Сергей Лушан ўйин ҳақидаги фикрлари билан ўртоқлашди: - Ўйиндан олган таассуротларимни юзимга қараб билиб олиш мумкин. Бу каби учрашувлар орқали ярим умримни йўқотишим мумкин. Тўғри 3:1 ҳисобида ғалаба қозондик. Шу сабабли натижадан қониқдим. Ўйинни боришидан эса кўнглим тўлмади. Очиғи буни қандайдир сўз билан ифодалаш мушкул. Иккинчи тарафдан олиб қараганда жамоа рақиб қанчалик имконият берса шундан келиб чиқиб ҳаракат қилади. “Навбаҳор” жамоаси бизга майдоннинг ҳар бир қаричида кекин курашни тақдим этишди. Балки йигитларга чарчоқ аломатлари ҳам таъсир кўрсатгандир. Бу ҳол етакчилар ва ҳужум чизиғи вакилларида яққол кўзга ташланди. Ҳар ҳолда терма жамоа йиғинлари, парвозлар бунга сабаб бўлиши мумкин. Қаторасига учта ўйиндирки футболчиларда бироз ҳорғинлик борлиги юзага чиқмоқда. Қандай ҳолат бўлишидан қатъий назар футболчиларга кескин курашда ғолиб чиққанликлари учун миннатдорчилик билдирдик. Қайсидир маънода омадимиз ҳам чопди. Негаки рақиб, икки-уч вазиятда гол уриш имкониятига эга бўлганди. Учрашув давомида учта имкониятдан фойдаландик. Ўз навбатида ўнта вазиятни юзага келтира олмадик. Негаки футболчиларимизга бугун ақл билан ҳаракат қилиш етишмади. Натижадан қониқдим. Бугунги кунда биз учун асосийси ҳам шу саналади. Давранинг сўнгги турида асосий рақибимиз билан куч синашамиз. Улар бугун икки очкони йўқотишди. Жамоамиз ва “Локомотив” ўртасидаги очколар фарқи ҳам иккитани ташкил этмоқда. Эндиликда асосий эътиборни мана шу баҳсга қаратамиз.


ЭЪЛОН – BUXORO MUHANDISLIK-TEXNOLOGIYA INSTITUTI\nBy Usmon Saidov Yangiliklar Comments Off on ЭЪЛОН\nБухоро муҳандислик – технология институти ҳузуридаги\nВобкент саноат ва транспорт техникумига ЎҚИШГА МАРҲАМАТ!\n11-синфни хамда коллежни тамомлаганлар, «Ҳаёт давомида таълим олиш» принципи асосида камида умумий ўрта маълумотга эга бўлган шахслар кундузги таълим шаклларида давлат буюртмаси ҳамда тўлов-контракт асосида ўқишга қабул қилинадилар.\nЎқиш муддати 2 йил.\nТехникумни тамомлаган битирувчилар ўз соҳасига мос бакалавриат таълим йўналишлари бўйича кириш имтиҳонларисиз якка тартибдаги суҳбат орқали олий таълим муассасаларида 2-курсдан ўқишини давом эттириш ҳуқуқига эга бўлади.\n🔰 Янги ўқув йили учун қуйидаги йўналишлар бўйича кундузги шаклда ўқишга таклиф қиламиз.\n✳👉 Бухгалтерия ҳисоби ва аудит – 3 давлат буюрмаси (грант), 27 тўлов-контракт.\n✳👉 Автомобиль транспортига техник хизмат кўрсатиш ва таъмирлаш – 8 давлат буюрмаси (грант), 52 тўлов-контракт.\n✳👉 Компьютер инжиниринг – 3 давлат буюрмаси (грант), 27 тўлов-контракт.\n✳👉 Автомобил йўллари, кўприклар ва аэродромлар қурилиши – 8 давлат буюрмаси (грант), 52 тўлов-контракт.\n✳👉 Гидротехник қурилиши (турлари бўйича) – 4 давлат буюрмаси (грант), 26 тўлов-контракт.\n✳👉 Қишлоқ хўжалик маҳсулотларини сақлаш ва қайта ишлаш техник-технологи – 6 давлат буюрмаси (грант), 24 тўлов-контракт.\n✳👉 Қурилиш материаллари ишлаб чиқариш техниги (турлари бўйича) – 8 давлат буюрмаси (грант), 22 тўлов-контракт.\n✳👉 Озиқ-овқат маҳсулотлар технологияси (ишлаб чиқариш турлари бўйича) – 4 давлат буюрмаси (грант), 26 тўлов-контракт.\n✳👉 Енгил саноат буюмлари конструкцияси ва технологияси (ишлаб чиқариш турлари бўйича) – 4 давлат буюрмаси (грант), 26 тўлов-контракт.\n✳👉 Электроника ва асбобсозлик – 5 давлат буюрмаси (грант), 25 тўлов-контракт.\n✳👉 Экология ва атроф муҳитни ҳимоя қилиш – 4 давлат буюрмаси (грант), 26 тўлов-контракт.\nТехникумларга www.texnikum.edu.uz электрон платформаси орқали абитуриентларни ҳужжатларини қабул қилиш ташкил этилади.\n– Қабул 2020 йил 7-октябрдан – 20 октябргача давом этади.\nтехникумларга электрон платформа орқали қўйидаги ҳужжатлар қабул қилинади:\n3⃣ 3×4 фотосурат.\nКоллежларда ўқитиш касблар ва мутахассисликларнинг мураккаблигидан келиб чиққан ҳолда 2 йилгача муддатда, техникумларда 2 йилдан кам бўлмаган муддатда давлат буюртмаси ҳамда тўлов-контракт асосида амалга оширилади.\nМанзил: Вобкент тумани, Вобкент МФЙ, А.Дониш кўчаси,1-уй\n☎ 91-244-43-23; 91-440-29-18


255-сон 17.07.1996. ЎЗБЕКИСТОН РЕСПУБЛИКАСИ ДАВЛАТ КАДАСТРЛАРИ ЯГОНА ТИЗИМИНИ ТАШКИЛ ЭТИШ ВА УНИ ЮРИТИШ ТАРТИБИ ТЎҒРИСИДАГИ НИЗОМНИ ТАСДИҚЛАШ ҲАҚИДА\nЎзбекистон Республикаси Давлат кадастрлари ягона тизимини ташкил этиш ва уни юритиш тартиби тўғрисида НИЗОМ\nЎзбекистон Республикаси давлат кадастрлари ягона тизими тузилмаси\nДавлат кадастрлари ягона тизимини юритишни ташкил этиш\nҲужжат 17.07.1996 00 санаси ҳолатига\nУшбу қарор Ўзбекистон Республикаси Вазирлар Маҳкамасининг 2005 йил 16 февралдаги 66-сонли «Ўзбекистон Республикаси Ер ресурслари, геодезия, картография ва давлат кадастри давлат қўмитаси ҳузуридаги Давлат геодезия назорати инспекцияси тўғрисидаги, Ердан фойдаланиш ва уни муҳофаза қилиш устидан Давлат назорати тўғрисидаги, давлат кадастрлари ягона тизимини яратиш ва юритиш тартиби тўғрисидаги низомларни тасдиқлаш ҳақида»ги қарорига асосан ўз кучини йўқотган.\nВазирлар Маҳкамасининг «Ўзбекистон Республикаси Вазирлар Маҳкамаси ҳузуридаги Геодезия, картография ва давлат кадастри бош бошқармаси фаолиятини ташкил этиш тўғрисида» 1996 йил 31 январдаги 44-сон қарорига мувофиқ, Ўзбекистон Республикаси Давлат кадастрлари ягона тизимининг фаолият кўрсатишини таъминлаш мақсадида Вазирлар Маҳкамаси қарор қилади:\nЎзбекистон Республикаси Давлат кадастрлари ягона тизимини ташкил этиш ва уни юритиш тартиби тўғрисидаги Низом (1-илова);\nДавлат кадастри бўйича идоралараро комиссия таркиби 2-иловага* мувофиқ;\n2. Вазирликлар, давлат қўмиталари, идоралар, жойлардаги давлат ҳокимияти органлари Ўзбекистон Республикаси Давлат кадастрларининг ягона тизимига киритиш учун тегишли давлат ва тармоқ кадастрини юритиш тўғрисидаги низомлар билан белгиланадиган ҳажмлар ва муддатларга оид зарур маълумотларни «Ўзгеодезкадастр» бош бошқармасига тақдим этсинлар.\n3. «Ўзгеодезкадастр» бош бошқармаси манфаатдор вазирликлар, давлат қўмиталари ва идоралар билан биргаликда Давлат кадастрлари ягона тизимига кирувчи мавжуд кадастрларни такомиллаштириш ва янгиларини ташкил этишга оид тадбирларнинг (3-илова*) бажарилишини таъминласин.\n4. Мазкур қарорнинг бажарилишини назорат қилиш Бош вазирнинг биринчи ўринбосари И.Ҳ. Жўрабеков зиммасига юклансин.\n1996 йил 17 июль,\n17 июлдаги 255-сон қарорига\nЎзбекистон Республикаси Давлат кадастрлари ягона тизимини ташкил этиш ва уни юритиш тартиби тўғрисида\n1. Давлат кадастрлари ягона тизими (ДКЯТ) давлат ва тармоқ кадастрларининг барча турларини бирлаштирувчи кўп мақсадли ахборот тизимидир. Давлат кадастрлари ягона тизимида белгиланган чегаралардаги ер устининг ҳар бир ҳисобга олинган кадастр участкасига ҳужжатлаштирилган маълумотлар ҳамда ер, сув, ўрмон, фойдали қазилмалар, кўчмас мулк ва бошқалардан иборат табиий ва хўжалик ресурслари тўғрисидаги маълумотлар, уларнинг географик ўрни, ҳуқуқий ва хўжалик мақоми кўрсатилган ҳолда, мавжуд бўлиши керак.\n2. Давлат кадастрлари ягона тизими Ўзбекистон Республикасининг табиий-иқтисодий потенциалини ягона умумдавлат, яхлит ва комплекс ҳисобга олишни, баҳолашни таъминлаш мақсадида ташкил этилади ва юритилади.\n3. Давлат кадастрлари ягона тизимини ташкил этиш ва юритиш билан боғлиқ муносабатлар қонунчилик ва норматив ҳужжатлар билан, шунингдек мазкур Низом билан тартибга солиб борилади.\n4. Белгиланган тартибга мувофиқ аниқланган объектлар ва ер участкаларининг ҳуқуқий мақоми тўғрисидаги маълумотлар, топография-геодезия материаллари, статистик ҳисобга олиш маълумотлари, давлат ва тармоқ кадастрлари маълумотлари Давлат кадастрлари ягона тизимининг асосини ташкил этади. Давлат кадастрлари ягона тизими доирасида ҳудудларни комплекс баҳолаш учун зарур бўлган маълумотлар ҳам жамланади.\n5. Давлат кадастрлари ягона тизими давлат ҳокимияти ва бошқаруви органларини, юридик ва жисмоний шахсларни уларнинг фаолиятлари учун зарур бўлган ҳудудлар ва кўчмас мулклар тўғрисидаги маълумотлар ва асослашлар билан тезкор таъминлаш учун мўлжалланган.\n6. Давлат кадастрлари ягона тизимининг маълумотлари ва асослашлари давлат бошқарувининг барча органлари, юридик ва жисмоний шахслар, шу жумладан, хорижий юридик ва жисмоний шахслар учун мажбурий кучга эгадир. Кадастр ҳужжатлари мулкчилик ва хўжалик юритишнинг барча шаклларидаги объектлар тўғрисидаги ҳуқуқий, иқтисодий ва техник маълумотларнинг асл манбаи сифатида қабул қилиниши керак.\n7. Қуйидагилар Давлат кадастрлари ягона тизимининг объектлари ҳисобланадилар:\nтабиий ресурслар (ер, сув, ўрмон, фойдали қазилмалар ва б.);\nбинолар ва иншоотлар, транспорт ва муҳандислик коммуникациялари;\nгеодезия тармоғи шохобчалари;\nДавлат кадастрлари ягона тизими вазифаларини ҳал этиш учун зарур бўлган бошқа элементлар.\n8. Давлат кадастрлари ягона тизими объектлари тўғрисидаги маълумотлар республика учун ягона технология (1-илова) бўйича:\nдавлат ер кадастри бўйича — жойлардаги давлат ҳокимияти органлари, Қишлоқ хўжалиги вазирлиги;\nдавлат сув кадастри бўйича — «Бошгидромет» (табиий сув манбаалари), Давлат геология қўмитаси (ер ости сувлари), Мелиорация ва сув хўжалиги вазирлиги (сув ресурсларидан фойдаланиш ва ерларнинг мелиоратив ҳолати);\nдавлат ўрмон кадастри бўйича — Давлат ўрмон қўмитаси;\nфойдали қазилма конлари давлат кадастри бўйича — Давлат геология қўмитаси;\nалоҳида қўриқланадиган табиий ҳудудлар кадастри бўйича — Давлат табиатни муҳофаза қилиш қўмитаси ва Ўзбекистон ФА;\nҳайвонот дунёси, ўсимликлар, балиқлар кадастри бўйича — Ўзбекистон ФА;\nкўчмас мулк кадастри бўйича — жойлардаги давлат ҳокимияти органлари ва «Ўзгеодезкадастр» Бош бошқармаси;\nдавлат шаҳарсозлик кадастри бўйича — жойлардаги давлат ҳокимияти органлари ва «Давархитектқурилиш» қўмитаси томонидан такдим этилади.\nДавлат кадастрлари ягона тизимига кирувчи кадастрлар таркиби қонунчиликка мувофиқ кенгайтирилиши мумкин.\nДавлат ва тармоқ кадастрларини жорий этиш тартиби тегишли низомлар билан белгиланади.\n9. Давлат кадастрлари ягона тизими ахборотидан:\nиқтисодий ислоҳотларни амалга ошириш;\nҳудудларни комплекс ижтимоий-иқтисодий ривожлантириш дастурлари ва прогнозларини тузиш;\nтабиий ресурслар ва кўчмас мулкни комплекс ҳисобга олиш, баҳолаш ва мониторинг қилиш;\nдавлат тасарруфидан чиқариш ва хусусийлаштириш вазифаларини ҳал этиш;\nхўжалик юритиш субъектларининг табиий объектлар ва ҳудудларга етказган зарарларини баҳолаш;\nҳудудлар ҳақида маълумотлар талаб қилувчи бошқа фаолиятни амалга ошириш мақсадларида фойдаланилади.\n10. Давлат кадастрлари ягона тизими ўзи ҳақидаги Низомга мувофиқ фаолиятни амалга оширувчи Ўзбекистон Республикаси Вазирлар Маҳкамаси ҳузуридаги Геодезия, картография ва давлат кадастри бош бошқармасининг Давлат кадастри хизмати томонидан жорий этилади.\n11. Қуйидагилар Давлат кадастрлари ягона тизимининг асосий принциплари ҳисобланади:\nреспубликанинг барча ҳудудларини қамраб олиш;\nмарказлашган раҳбарлик (2-илова);\nкадастр ахборотларини ишлаб чиқиш ва тақдим этиш технологиясининг бирлиги;\nкадастр тизимлари барча турларини ер кадастри негизида шакллантириш;\nмаълумот ва асосларнинг объективлиги, тўлиқлиги, аниқлиги ва ишончлилиги;\nахборотларни тўлдириб ва янгилаб боришдаги узлуксизлик;\nчекланган доирадаги фойдаланувчилар учун маълумотларнинг махфийлиги.\n12. Амалдаги кадастрлар ва ахборотлар тизими доирасида — олинган объектларнинг ҳисоби ва рўйхатдан ўтказилиши натижалари Давлат кадастрлари ягона тизимига тегишли давлат ва тармоқ кадастрларини юритиш тўғрисидаги низомлар билан белгиланадиган тартибда вазирликлар ва идоралар томонидан бепул берилади.\n13. Давлат кадастри хизматининг ва маълумотларни тақдим этувчи органларнинг мансабдор шахслари Давлат кадастрлари ягона тизими маълумотларининг ишончлилиги учун қонунчиликка мувофиқ жавоб берадилар.\n14. Давлат кадастрлари ягона тизимини ташкил этиш ва юритиш билан боғлиқ ишлар давлат бюджети ҳисобидан маблағ билан таъминланади.\nЎзбекистон Республикаси давлат кадастрлари ягона тизими\nДавлат ва тармоқ кадастрлари\n(Ўзбекистон Республикаси Ҳукуматининг қарорлари тўплами, 1996 й., 7-сон, 21-модда; Ўзбекистон Республикаси Қонун ҳужжатлари тўплами, 2004 й., 15-сон, 179-модда)


Аллоҳ субҳанаҳу ва таоло муваффақиятсизлик бериб ҳам бандани азиз қилади - Mehrob.uz\naccess_time13-феврал, 16:03 visibility1441\nКуни кеча бир шогирдимиз: «Мен Росулуллоҳ алайҳиссаломни тушимда кўришга кўп ҳаракат қиламан, кўпдан бери шунга ҳаракат қиламан, лекин кўрмаяпман», деб қолди. Мен «Давомли бўл, бардавом бўл, тинмай ҳаракат қил, чунки бу ерда мақсад Росулуллоҳ соллаллоҳу алайҳи васалламни тушда бир марта кўриш эмас, балки бир шунга муносиб бўлиш, у зотни чин дилдан севишдир. Чунки бизга каромат эмас, истиқомат керак.\nАллоҳ субҳанаҳу ва таоло бандаларни муваффақиятсизликка учратиб ҳам эъзозлаб қўяди, азиз қилиб қўяди. Ҳазрати Юнус алайҳиссалом кемага чиққанларида қуръа ташладилар, лекин қуръа у зотга тушмади. У зот Аллоҳнинг пайғамбари бўлсалар ҳам муваффақиятсизлик бўлди. Ёки Юсуф алайҳиссалом Аллоҳнинг пайғамбари бўлсалар ҳам, узоқ йиллар қамоқда қолиб кетдилар. Аммо мана шу муваффақиятсизлик ҳам бу зотларга берилган неъмат эди. Ҳозир ҳам баъзан кимнингдир иши юришмайди, кимгадир тинмай муваффақиятсизлик келаверади. Лекин ўша инсонлар тушкунликка тушмасинки, Аллоҳ субҳанаҳу ва таоло муваффақиятсизлик бериб ҳам бандани азиз қилади.\nМуҳаммад Мутавалли Шаъровий шундай деган эканлар: «Аллоҳ таоло сенга дунёни тўсиб қўйди, ҳеч ишинг юришмаяпти, пулинг бўлмаяпти, кундан кунга қарзга ботиб кетяпсан, сенга қийинчиликларни кўпайтириб қўйди, муаммолардан бошинг чиқмай қолди. Бу нарса чўзилиб кетяптими, билгинки, сен У Зотнинг ҳузурида азиз бўляпсан. Бу муаммолар, қийинчиликлар, йўқчиликлар сенга тинмай келаверса, билгинки, сен Аллоҳнинг ҳузурида азизсан. Демак, мана шу хулқни шакллантиришимиз керак.\nҲар бир бандани ризқини Аллоҳ таоло ўз зиммасига олган


RAHBARXON.uz | БЕҲИНИНГ ШИФОБАХШЛИГИ БЕҲИНИНГ ШИФОБАХШЛИГИ – RAHBARXON.uz\nБеҳи ҳам ғам-андуҳни кетказади, қалбни пок, қўрқоқни ботир қилади, юрак ва меъдага қувват бахш этади, шаҳватни қўзғатади, қайт ва қон кетишининг олдини олади, пешобни ҳайдайди, чанқоқ, оғиз қурушига даво бўлади. Данагининг қайнатмаси йўталга, ични юмшатишга даво бўлади.\nҲомиладор аёллар ҳомиладорликнинг 3-4 ойлигида овқатдан ярим соат кейин беҳи истеъмол қилсалар, фарзанди чиройли, хушсурат бўлиб туғилади, деганлар пайғамбаримиз Муҳаммад соллаллоҳу алайҳи васаллам.\nБеҳи таркибида 12% қанд, 4% органик кислота, олма, узум, лимон кислоталари, эфир мойи, ошловчи моддалар, витамин С, темир, мис, кальций тузлари бор. Уруғида 20% ча шиллиқ глюкозалар, 7% мой, фойдали озуқалар мавжуд.\nБеҳи мевасидан қайнатма шўрва тайёрлаш учун қўй гўшти, туз, сабзи, олча, беҳи солиб икки соат қайнатиб шўрва тайёрлаб ичилса, астма касалига, юрак соғлигига даводир.\nБеҳининг ичини тозалаб, унга асал, майиз, бодом мағзи ва қиймагўшт солиб, духовка (газ печка)да пишириб ейилса, дармонсизликка фойдалидир.\nБир кг беҳини гўштмайдалагичдан ўтказиб, икки литр сув, ярим литр асал қўшиб ҳар куни наҳорда 50 г дан ичиб турилса, меъдани кучайтиради, балғамни, қусишни тўхтатади.\nБеҳидан сиқиб олинган суви астмага фойдалидир, қон туфлашни тўхтатади.\nБеҳининг ичини тозалаб, унга гўшт, қўй ёғи, пиёз солиб, газ печида пишириб ейилса, юракни бақувват қилади, қонни тозалайди.\nЁнғоқ, бодом ва қиймагўштга новвот кукунидан қўшиб аралаштирилади ва шулар уруғидан тозаланган беҳи ичига тўлдирилиб, қоғозга ўраб ва қўрга кўмиб ейилса, совуқдан бўлган тана шишини қайтаради.\nАсалли беҳи мураббоси еб турилса, камқувватликдан бўлган терлашга фойдалидир.\nМайда тўғралган қўй гўштини бир кг пиёз билан зайтун ёғида яхшилаб қовуриб, олти дона беҳини тўғраб устига солинади ва ўн дақиқадан кейин бир пиёла қайноқ сув қуйилади. Паст оловда икки соат пиширилади. Буйрак касаллигига шифо бўлади.\nОвқат егандан кейин орқасидан тезда беҳи ейилса, овқатни тез ҳазм қилдиради. Бирон соатдан кейин хомлигида ейилса, ични юмшатади.\nБеҳининг ёш новдаси ва баргини салқин жойда қуритиб, майдалаб қўйиб, ҳар қандай кучли овқатга икки ош қошиқдан солиб ейилса, қон босимига, қанд касаллигига фойдалидир.\nБеҳининг уч донасини қирғичдан ўтказиб, беш дона ўртача пиёзни майда тўғраб, қўй ёғини ҳам майда тўғраб, зира, туз қўшиб аралаштириб сомса пишириб ейилса, юрак ўйнашига фойдалидир.\nЎртача уч дона беҳини қирғичдан ўтказиб, бир қошиқ ун билан сариёғда қовуриб, устига майдаланган бодомдан икки ош қошиқ қўшиб қовуриб, кейин ярим литр сув, ярим литр сут ва икки ош қошиқ шакар солиб, паст оловда қайнатиб истеъмол қилинса, қувватсизликка, семиришга даво бўлади.\nБеҳидан қилинган қовурма манти. Беҳи кубик шаклида тўғралиб, пиёз, думба ёғи майдалаб беҳига аралаштирилади ва манти тугилади. Ёғда қовурилиб, кейин қосқонда димланади. Тез ҳазм бўлади. Қувватни кўпайтиради.


Футболчиларга қандайдир таклифлар бўлдими? Мағлубиятнинг асосий сабаби ва бошқалар ҳақида - Тимур Кападзе\nБугун U-23 Осиё Кубоги финал баҳси ўтказилди. Ўзбекистон - Саудия Арабистони ўртасидаги беллашувдан сўнг матбуот анжумани ташкил этилди. Унда терма жамоамиз устози Тимур Кападзе иштирок этди.\n- Бугун ғалаба қозониб, бутун халқимизни хурсанд қилмоқчи эдик. Аммо буни уддалай олмадик. Бунинг учун барчадан узр сўрайман. Насиб эмас экан. Албатта, кейинги сафар ниятимизга эришамиз, деган умиддаман.\n- Мағлубиятга чарчоқ асосий сабаб, деб ўйлайсизми? Етакчиларнинг ўйинни қўлга ололмагани нима билан боғлиқ?\n- Бу турнирда чарчоқ, албатта, билинади. Лекин футболчилар борини бериб ўйнади. Қолаверса, майдоннинг ҳолати иккала жамоага ҳалал берди.\n- Мусобақадан хулоса қандай?\n- Жамоани ташкил этишда олимпиада йўлланмасини қўлга киритиш вазифаси қўйилганди. Биз ёш бўлсак ҳам финалгача келдик. Шундай ажойиб футболчиларни билиб олдим. Улар яхши ҳаракат қилди. Мен улар билан фахрланаман. Биз ундан ҳам кучли бўламиз. Катта тажриба тўпладик. Албатта, мақсадимизга эришамиз.\n- Чемпионатда ўзини кўрсатган қайси футболчиларингизни кўрсата оласиз?\n- Турнирдаги барча футболчилар ўзини кўрсатди. Алоҳида қайсидир футболчимни ажрата олмайман. Ўсадиган ва янада кучли бўладиган томонларимиз бор. Бунга эътибор қаратамиз.\nҲозирги ҳолатимиз яхши эмас. Иккинчи ўринни олганимиз учун. Руҳий томондан чарчадик. Лекин узоқ муддат дам ола олмаймиз. Финал тарихга айланди. Кейинги мусобақаларга тайёргарлик кўрамиз. Бошқа футболчиларни ҳам эътиборга оламиз.\n- Жамоада ўзини кўрсатган футболчилардан кимлар эътиборга тушди? Скаутлар қайси футболчилар борасида сизга алоқага чиқишди?\n- Бундай мусобақаларга ҳамманинг эътибори қаратилади. Бу нормал ҳолат. Бизнинг футболчиларга қандай таклифлар бўлганидан хабарим йўқ. Ҳамманинг агенти бор. Биз уларни бу билан чалғитмадик. Бу мен билган ҳолат.\nBu final uchun, Kopadze yonida Gulomhõjaev bõlishi kerak edi.\nШунисига ҳам раҳмат. Балар борини бериб ўйнашди.


Forbes “Тойота”ни энг қиммат автобренд деб топди - Carzone.Uz\nForbes журнали томонидан тайёрланган жаҳондаги энг қиммат брендлар рейтингида Toyota автомобиль брендлари орасида биринчи бўлди. Motor.ru’нинг ёзишича, “Тойота”нинг нархи сўнгги бир йилда 11 фоизга — 42,1 миллиард долларгача ошган.\nИккинчи ўринни BMW, учинчи поғонани эса Mercedes-Benz банд этган. 100 бренддан иборат умумий рейтингдан 12 та автомобиль компанияси ўрин олган. Автоишлаб чиқарувчилар орасида энг ёмон кўрсаткични Volkswagen қайд этган — бир йил ичида компания қиймати беш фоизга — 7,6 миллиард долларгача пастлаган.\nЭнг қиммат автомобиль брендлари\nЎрин (умумий рейтингда) Бренд Қиймати (млрд доллар) Динамика\nForbes рейтингида биринчи ўринни Apple компанияси эгаллаган. Google иккинчи, Microsoft учинчи бўлган. Энг катта ўсишни Facebook (44 фоиз), Netflix (31 фоиз) ва Google (26 фоиз) қайд этган. Ҳаммадан ҳам кўпроқ IBM (17 фоиз), Coach (13 фоиз) ва Caterpillar (11 фоиз) арзонлашган.\n#энг яхши автомобиль


Мактабларда болалар пайпоқ узунлигини ўлчайдилар\n16 Aprel 18:07 / Published in Жамият\nНорасмий манбалардан олинган текширилмаган маълумотларга кўра, Ўзбекистондаги мактаблардан бирида ўқувчилар пайпоқ узунлигини ўлчашган. Бу ҳақда блогер, Адлия вазири маслаҳатчиси Шахноза Соатова хабар берди.\nСоатованинг сўзларига кўра, Тошкент шаҳридаги мактаблардан бирида ўқиётган ўғли пайпоқ узунлигини ўлчаш билан акция бошланганини эълон қилди. Блогер ушбу ҳаракат болаларга ЛГБТ одамларига қарши кураш борлиги билан изоҳланганлигини таъкидлади.\nСоатова антипропагандаси бемаънилик даражасига етган деб ҳисоблайди. Вазир маслаҳатчисининг сўзларига кўра, қора пиар ЛГБТ ҳаракати учун тарғибот вазифасини ҳам бажаради.\nБлогер бундай тадбирлар дарс ҳисобига ўтказилишини пайқади. Ушбу ҳаракатлар туфайли болалар зарур билимларни олмайдилар ва қимматли вақтларини беҳуда сарфлайдилар. Соатова алоҳида таъкидлаганидек, ушбу ҳаракат Халқ таълими вазирлиги томонидан амалга оширилмаган. ЛГБТ ҳаракатига қарши маърузаларни ким ташаббускори қилгани ҳали маълум эмас.\nTagged under: блоггер, пайпоқ, узунлик, ўлчаш\nЭнергетика вазири газ учун ким тўламаслиги ҳақида гапирди\n2020 йил 3-ноябр куни Ўзбекистондаги об-ҳаво


Россияда қўлга олинган ўзбекистонлик жиноий жавобгарликка тортилиши учун Ўзбекистонга қайтарилди » Ўзбекистон янгиликлари – Zamin.uz\n09-06-2016 | 16:10\nZAMIN.UZ / Жамият / 09 Июн 2016 года615\nЎзбекистон фуқароси Артём Рахманов Россия ҳуқуқ-тартибот идоралари томонидан ватанига экстрадиция қилинди, дейилади "Кун" нашрида. У республика Жиноят кодексининг 127 моддаси 3 банди (вояга етмаган шахсни аксилижтимоий ишга жалб этиш) ва 169 моддаси 2 банди «в, г» хатбошиси (ўғирлик)да кўрсатилган жинояларни содир этган. Хабарларга кўра, Рахманов 2014 йил сентябрь ойида Қўқон шаҳридаги компьютер устахонасига гумаштаси билан кириб, ўғирлик содир этган. У мазкур жиноятга 4 нафар вояга етмаган шахсни ҳам жалб этган. Ўтган йилнинг сентябрь ойида Рахманов Россия полицияси томонидан Подмосковьянинг Пушкин туманида қўлга олинган эди.\nЎқишни тавсия қиламиз 10 млрд сўмдан ортиқ маблағни ноқонуний ўзлаштирган фирибгар банкир Ўзбекистонга қайтарилди\n15:52 / 09-06-2016\nМосква метросида терроризмда гумон қилинган ўзбекистонлик қўлга олинди\n22:37 / 30-05-2016


19 ёшли боксчимиз супер зарба билан рақибини 35 сонияда чуқур нокаутга туширди – O'zbekiston Milliy paralimpiya qo'mitasi\nРоссиянинг Краснодар шаҳрида профессионал бокс кечаси ўтказилди. Ушбу мусобақада турли мамлакатдан келган жами 24 нафар чарм қўлқоп устаси ўз вазн тоифасида рейтинг жангларини ўтказди.\nТурнир дастуридан жой олган бешта жангда Ўзбекистон боксчилари рингга кўтарилди.\nКраснодардаги мусобақада у Россия вакили Роман Зимон билан рақобатлашди. Ҳамюртимизга ғалаба учун 35 сония кифоя қилди. У ўта кучли зарбаси билан рақибини чуқур нокаутга учратди ва кетма-кет учинчи жангини муддатидан олдин якунланди.\nУругвай ўз майдонида Бразилияга имкониятни бой бериб қўйди\n“Челси” супертрансферга тайёр. Абрамович бу футболчи учун 100 миллион ажратди


08:33 / 18.12.2020\n2020 йилнинг 9 ойида товарлар бўйича ташқи савдо айланмаси (олтин ва тузатишларни ҳисобга олган ҳолда) 24,3 млрд. долларни ташкил этди (2019 йилнинг 9 ойида 26,2 млрд. доллар).\nМарказий банк шарҳида айтилишича, шундан экспорт ҳажми 10,8 млрд. доллар ва импорт ҳажми 13,6 млрд. долларга тенг. Шу муносабат билан, савдо балансининг дефицити 2,8 млрд. долларни ташкил этди.\nТоварлар экспорти ҳажми 2019 йилнинг 9 ойига нисбатан ўзгаришсиз қолган. Олтин ва газнинг экспортдаги улуши мос равишда 54 фоизни ҳамда 3 фоизни ташкил қилди. Шунингдек, энергия ташувчи маҳсулотлар жаҳон нархларининг кескин тушиши ва асосий истеъмолчилар томонидан уларга бўлган талабнинг пасайиши оқибатида газ экспорти ҳажмида 2019 йилнинг 9 ойига нисбатан 78 фоизга камайиш кузатилди.\n2020 йилнинг 9 ойида товарлар экспортининг ҳажми (олтин экспортини ва тузатишларни ҳисобга олмаган ҳолда) 24 фоизга камайди (2019 йилнинг 9 ойида ўсиш 17 фоизни ташкил қилган).\nЭкспортнинг асосий қисми қимматбаҳо металлар ва тошлар (5,9 млрд. доллар, 2019 йилнинг 9 ойида 4,1 млрд. доллар), тўқимачилик маҳсулотлари (1,5 млрд. доллар, 2019 йилнинг 9 ойида 1,5 млрд. доллар), келиб чиқиши ўсимлик бўлган маҳсулотлар (850,1 млн. доллар, 2019 йилнинг 9 ойида 1,0 млрд. доллар), қимматбаҳо бўлмаган металлар ва улардан буюмларни (773,9 млн. доллар, 2019 йилнинг 9 ойида 827,9 млн. доллар) ташкил қилган.\nХомашё товарлари (олтин ва табиий газ) улуши шу йил 9 ойида жами экспорт ҳажмининг 57 фоизини ташкил қилди, шундан 54 фоизи олтин ва 3 фоизи табиий газга тўғри келади. Бунда табиий газ экспортининг умумий ҳажмидан 94 фоиз Хитой, 5 фоиз Тожикистон ва 1 фоиз Қирғизистонга тўғри келади.


Албатта, тест ўтказинг\nСоч бўёғи қадоғини ўқиган ҳар бир аёл аввал тест ўтказиш кераклигини билади. Уни қандай амалга ошириш эса йўриқномада тўлиқ ва батафсил тушунтирилган. Лекин кўпчилигимиз бепарволик қилибми, вақт йўқлиги важиданми, айнан шу бўлимни эътиборсиз қолдирамиз. Ана кейин бошланади. Қичишиш, қизариш, шиш...\nБаъзида эса синалган восита панд беради. Бунинг асосий сабаби эса бўёқ таркибидаги РРD, изатин ва яна бир қанча кимёвий моддалардир.\nҚадокдаги «Аллергия чақирмайди» «РРDдан холи», «Амиаксиз» деган ёзувлар-чи, дерсиз. Афсуски, улар маркетологларнинг навбатдаги «ўйин»и, холос. Чунки бўёқ таркибидаги айнан қайси модда организмингизга ёқмаётганини ишлаб чиқарувчилар билишмайди. Нохушликнинг олдини олиш учун эса, албатта, тест ўтказиш лозим. Демак, соч бўёғини оз миқдорда қўлнинг бир четига суртиб кўрасиз. Чайиб юборгач, бир сутка давомида ҳеч қандай нохушлик кузатилмаса, бемалол фойдалансангиз бўлади.\nКуйидаги белгилардан эса аллергияни таниб олишингиз мумкин:\nБўёқ теккан ерда қизариш ва ачишиш юзага келади.\nТерининг ранги ўзгаради.\nЮз (асосан қовоқ, ёноқ ва лаблар) шишади.\nОдатда бир суткадан кейин терининг қизарган жойлари ёрилиб, тўкила бошлайди.\nТурли тошмалар тошади, худди куйганда юзага келадиган пуфакчаларга ўхшаш шишлар пайдо бўлади.\nАллергия эшак еми, дерматит ва экзема кўринишида намоён бўлиши мумкин.\nКимлардадир аллергиянинг белгилари дарҳол намоён бўлса, бошқаларда бир сутка давомида сезилади. Қолеверса, улар ҳар кимда турлича кечади. Бироқ ўтиб кетади қабилида иш кўриш ярамайди. Чунки аллергия ўтиб кетмайди! Бундай бефарқлик эса хасталикнинг авж олишига имкон яратади. Қарабсизки, ҳар гал сочингизни бўяганингиз сари нохушлик ортиб бораверади.\nТажрибада соч бўғини синовдан ўтказмай қўллаш оқибатида оламдан кўз юмаётган гўзаллар хам учрайди. Яъни бўёқ кучли реакция бериб, анафелактик шок ҳолатини юзага келтиради.\nЎзингизда аллергия симптомларини сезган заҳотингиз илиқ сув билан бўёқни ювишга киришинг. Ана ундан кейин мойчечакли тиндирма билан бошни чайиш керак. Агар эртасига ҳам қичишиш ва ачишиш безовта қилса, кечиктирмасдан шифокор қабулига боринг.\nҲа, аллергиянинг кичик белгиларини уй шароитида бартараф этиш мумкин. Кўпчилик бош қичигани учунгина шифокорга боришга ийманади. Бироқ муаммонинг илдизини қирқиш учун, албатта, мутахассисга мурожаат этиш талаб этилади. Чунки у аллергияни келтириб чиқарган сабабни аниқлаб, керакли даво чораларини кўради. Одатда қичиш, шиш ва ачишишни бартараф этиш мақсадида антигистамин препаратлар, инфекция тушмаслиги учун турли суртмалар тавсия этилади.\nАллергияга мойил санамларнинг қаршисида икки йўл бор. Биринчиси, айнан қайси моддани организм хушламаётганини аниқлаб, бўёқ таркибида ўша модда йўқлигига ишонч ҳосил қилгач, харид қилиш. Иккинчиси, табиий бўёқлар: хина ва басмага ўтиш. Иккинчи йўлни танлашга аҳд қилган бўлсангиз, қуйидаги тавсияларимиз сизга асқотиши аниқ.\nАччиқ қилиб дамланган чойга 1 ош қошиқдан какао ва дамланган қаҳвадан қўшиб тайёрланган табиий бўёқ сочга тўқ қўнғиртус беради.\nСоч олтиндек товланиши учун бир сиқим пиёз пўстини бир пиёла сувда қайнатиб, шунча миқдордаги мойчечак тиндирмаси билан аралаштириб сочни чайиш лозим.\nШунингдек, дўкон расталарида махсус ранг берувчи бальзам ва шампунлар ҳам мавжуд бўлиб, улар кимёвий бўёққа қараганда анча безиён.